text:
Il non de ipotizade Doc interregjonâl dal Pinot Grîs? “Al varà di jessi un non bon di podê spaçâlu a nivel internazionâl”, al rispuint l’assessôr regjonâl ae Agriculture Cristiano Shaurli jentrant tal merit di une cuistion che tal setôr dal vin e fâs discuti in chescj timps. Dut câs, al rimarche, la partide impuartantone su chest pont e je chê peade al podê di peraule e di decision tal ambit de Doc. E cheste “e à di jessi assoludementri paritarie”, al puntualize, tra Friûl-Vignesie Julie, Venit e Trentin-Sud Tirôl, lis trê regjons che, seont un biel trop di produtôrs, a varessin di metisi insiemi par fâ nassi la gnove Doc. Une paritât che Shaurli al considere “propedeutiche e impressindibile” par fâ lâ indenant il procès, cussì come “il ricognossiment de Doc Friûl”. La paritât di vôs in cont de Doc dal Pinot Grîs, al considere, “e evitarès di fâ sucedi ce che al è stât cul Prosec, ven a stâi che un pôc ae volte il podê decisionâl al è finît tes mans di un unic teritori”.
LA PRODUZION PLUI IMPUARTANTE
Dut câs, l’assessôr al invide a meti a fûc la cuistion dentri di une suaze dulà che “o vin di lavorâ insiemi par ripuartâ il nestri Pinot Grîs a un ricognossiment slargjât di cualitât”. Cun di fat, la produzion vitivinicule plui impuartante de regjon dal pont di viste de cuantitât – a son 6 mil etars dedicâts a chest vin – e je calade un grum cussì come la percezion de sô cualitât. Al è chest il probleme che o varès gust che ducj si cjapassin a pet. Su la cure, ven a stâi la Doc, si pues discuti e o continuarai a confrontâmi cun ducj”. Si capìs, al va indevant, che passâ de etichete Igt – che a son in tancj cumò a produsi il Pinot cussì – a chê de Doc “al vûl dî, semplicementri, dissiplinaris plui sevêrs, plui garanzie di cualitât e, sore il dut, plui controi”. Tant a dî: dulà isal il probleme se ae fin une plui alte cualitât e fâs cjapâ fuarce comerciâl e di imagjin a chest vin? “O ricuardi che – al resone Shaurli – il Prosec cumò al è deventât origjin di vuadagn sigûr par cetancj di lôr, stant che in 5 agns si è passâts di 800 a 3.750 etars di vignâl di Prosec”.
LA PARTIDE DE CUALITÂT
Che po, in prospetive, la Doc e “varès di significâ ancje metisi dacuardi su lis cuotis di produzion e su la promozion”. Dal sigûr a son bielzà produzions di grant valôr in cont dal Pinot Grîs e l’assessôr lu amet, ma al evidenzie ancje che “il gno compit al è chel di pensâ a dut il setôr vitivinicul regjonâl, soredut cuant che la produzion, come in chest câs, e je dal pont di viste cuantitatîf la plui impuartante dal Friûl-Vignesie Julie”.
In struc, duncje, sul Pinot Grîs si zuie une partide par dâi “plui cualitât ae produzion cun dissiplinârs sevêrs e cun controi par ducj compagns; tornâ a dâ une nomee internazionâl a chest vin; meti prin di dut cundizions che cence di chês no si va di nissune bande: la Doc Friûl e un podê decisionâl paritari”. ❚
Antonella Lanfrit
Ce che al bol tal cjamp vitivinicul regjonâl. La cuistion des Doc, a partî dal Pinot Grîs............
Il non de ipotizade Doc interregjonâl dal Pinot Grîs? “Al varà di jessi un non bon di podê spaçâlu a nivel internazionâl”, al rispuint l’assessôr regjonâl ae Agriculture Cristiano Shaurli jentrant tal merit di une cuistion che tal setôr dal vin e fâs discuti in chescj timps. Dut câs, al rimarche, la partide impuartantone su chest pont e je chê peade al podê di peraule e di decision tal ambit de Doc. E cheste “e à di jessi assoludementri paritarie”, al puntualize, tra Friûl-Vignesie Julie, Venit e Trentin-Sud Tirôl, lis trê regjons che, seont un biel trop di produtôrs, a varessin di metisi insiemi par fâ nassi la gnove Doc. Une paritât che Shaurli al considere “propedeutiche e impressindibile” par fâ lâ indenant il procès, cussì come “il ricognossiment de Doc Friûl”. La paritât di vôs in cont de Doc dal Pinot Grîs, al considere, “e evitarès di fâ sucedi ce che al è stât cul Prosec, ven a stâi che un pôc ae volte il podê decisionâl al è finît tes mans di un unic teritori”.


c: text/html

text:
Furlane di Udin, il so destin ator pal mont al jere za segnât fin di piçule. E comence la ativitât artistiche a 7 agns, fasint danze al Ceron di Udin, po dopo chest no i baste e si met a fâ teatri prime cul Piccolo Teatro e po cu la compagnie Sipario di Feagne. A 15 agns la prime grande ocasion internazionâl: daspò di un provin e vinç une borse di studi pe danze cu la London Contemporary School of Dance, ma però no va in Inghiltere. E jentre cussì te Academie di Art Dramatiche di Rome e dopo dal diplome e passe dal teatri al cine. Cognossidore des lenghis, e fevele inglês, francês, il “slang” american e si prepare sul spagnûl Il debut in pelicule al rive subit tal film “Una talpa al bioparco”, e po si le viôt ancje in “Arrivederci amore ciao”, “Gli occhi dell’altro” e in tancj altris films talians. Tal 2001 e je la protagoniste dal film furlan “Il tierç lion”, gjavât fûr dal libri di Sergio Cecotti, pe regjie di Manlio Roseano (chest film al vinçarà trê festivals dal cine in Americhe: a Fargo, Huston, Cedar City. N.d.a.).
Il svolt ae cariere al rive tal 2006 cuant che e cognòs Susan Batson, che e je la “coach” di atoris come Nicole Kidman e Juliette Binoche, che le cjape cun se par judâle te preparazion dai siei films. Te vierte dal 2008, la Batson le puarte a Parîs sul set dulà che la Binoche e je daûr a zirâ un film pe regjie di Kiarostami, e di li la cariere di Emanuela e cjape une plee dal dut gnove su la lungje strade che le puarte in Americhe.
Tai prossims mês e sarà a New York par recitâ di protagoniste tal film dal zovin regjist american Drew Ravani, e po dopo e fasarà lis corsis di ca e di là dal Atlantic par altris gnûfs progjets.
“Il mont dal cine tra Italie e Americhe al è dal dut difarent – mi conte – là vie ti rispietin come artist, cun te a son direts, clârs, professionâi, tu vegnis judicât par chel che tu sês e no par chel che tu âs. Chi di nô no son pussibilitâts par lavorâ, lâ vie e je cuasi une necessitât, ma a pene che o pues o torni a Udin, o soi leade ae mê tiere e ai miei afiets”.
Luca Zoratti
SPECIÂL. Emanuela Galliussi, une atore furlane in Americhe............
Furlane di Udin, il so destin ator pal mont al jere za segnât fin di piçule. E comence la ativitât artistiche a 7 agns, fasint danze al Ceron di Udin, po dopo chest no i baste e si met a fâ teatri prime cul Piccolo Teatro e po cu la compagnie Sipario di Feagne. A 15 agns la prime grande ocasion internazionâl: daspò di un provin e vinç une borse di studi pe danze cu la London Contemporary School of Dance, ma però no va in Inghiltere. E jentre cussì te Academie di Art Dramatiche di Rome e dopo dal diplome e passe dal teatri al cine. Cognossidore des lenghis, e fevele inglês, francês, il “slang” american e si prepare sul spagnûl Il debut in pelicule al rive subit tal film “Una talpa al bioparco”, e po si le viôt ancje in “Arrivederci amore ciao”, “Gli occhi dell’altro” e in tancj altris films talians. Tal 2001 e je la protagoniste dal film furlan “Il tierç lion”, gjavât fûr dal libri di Sergio Cecotti, pe regjie di Manlio Roseano (chest film al vinçarà trê festivals dal cine in Americhe: a Fargo, Huston, Cedar City. N.d.a.).

robotstxt: allowed

filter: keep


text:
04 aprile 2013
Presentazion ancje sul Gazzettino
Messaggero che us ai postât chê altre dì, mi presente spiegant cemût che o intint puartâ indevant la comunicazion politiche: no un pontificâ a sens unic come che al fâs Beppe Grillo, ma metisi a disposizion des personis par rispuindi a lis domandis. E ta chescj dîs achì o ai ancje vude la pussibilitât di incuintrâ divierse int che o ai podût fevelâ di persone, spiegant ce che o intint pe centralitât de persone e duncje il dialic cul citadin che nol pues escludi ancje l'ûs di tecnologjiis come il blog, twitter e facebook. E se o rivarai a jentrâ in Provincie di Udin, chest dialic al continuarà dal sigûr par une trasparence concrete.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
Ae fin si trate simpri di fâ conts, ma se prime il “menù” al rivuardave titui, azions e altris operazions finanziariis, cumò si fevele di prodots dal teritori che a deventin plats de tradizion furlane.
Cussì Paolo Marcuzzi, 50 agns di fâ a Otubar, za di doi agns al à lassât il marcjât de finance par rivoluzionâ la sô vite e cjapâ sù doi ambients pontant su la ristorazion.
“Jo e la mê famee o vin provât za l’an passât cjapant sù il ‘Chiosco Marchesin’ di Palme e no je lade mâl: o sin chei dai ‘calamârs’ su la strade par Grau” nus conte Paolo “ma chê e je une ativitât stagjonâl che o tornarìn a vierzi cuant che al tornarà cliput. O cirivin un ambient di tignî viert dut l’an e no dome di Istât. E cussì cuant che e je rivade la ocasion di Osôf cu la tratorie ‘Li di Min’ no me soi fate scjampâ e cumò al è za cualchi mês che o sin ca”.
Ma nol è stât facil “la crisi e continue a muardi, ma cu la nestre ufierte o rivìn a dâ alc di nostran e che al rint”. Parcè che Paolo e la famee a àn pontât une vore sui plats de tradizion propit par dâ un leam cul teritori e distinguisi cu la tipicitât. “O cirìn ancje di leâ i events ae stagjon e juste cualchi setemane indaûr o vin proponude la serade dai ‘vues di purcit’ che e à vût un bon riscuintri di bande de int, ma no si limitìn al mangjâ e bevi”.
Paolo al à tal cûr il Friûl e la uniche bandiere che al à picjade fûr sul plaçâl e je chê dal Patriarcje Bertrant “Tal gno ambient o puarti ancje spont par leturis e la Patrie dal Friûl no mancje mai: o soi stât une vore braurôs che propit tal aniversari dal Riviel contadin dai 1511, ai 27 di Fevrâr passât o sês vignûts a presentâ la riviste propit ca di me parcè che o ai voie che chest ambient al deventi un riferiment par cui che al à a cûr la nestre identitât”.
Par contats o informazions si pues ancje viodi la pagjine Facebook. ❚
✒ Redazion
Furlans cuintri de crisi: Paolo Marcuzzi, de finance a ristorazion............
Ae fin si trate simpri di fâ conts, ma se prime il “menù” al rivuardave titui, azions e altris operazions finanziariis, cumò si fevele di prodots dal teritori che a deventin plats de tradizion furlane.


text:
Karl Marx
Karl Heinrich Marx ancje talianizât cul nom di Carlo Marx (Treviri, 5 di Mai 1818 – Londre, 14 di Març 1883) al fo un pensadôr, scritôr, storic, gjornaliste, economiste e teoric de revoluzion todesc.
Cognossût par la so concezion materialiste de storie e par jessi stât un dai prins economiscj a vê analizât il sisteme e i efiets dal capitalisim e de lote des classis, e par so azion tal mieç dal moviment dai operaris. Al fô un dai prins dirigjents de Associazion internazionâl dai lavoradôrs, le Prime Internazionâl. Lis corentis di pinsîr inspiradis diretamenti dai sôi lavôrs cjapin il nom di marxisim. Marx al a vût une grande impuartance al svilup de li siencis umanis e sociâls. Il sô lavôr al a marcjât in maniere fuarte il XX siecul, indulâ cetancj moviments revoluzionaris e inteletuâls vegnin inspirâts dal so pinsîr.
Nasust in une famée de classe medie, al studie in te Universitât di Bonn e in te Universitât Humbolt a Berlin, indulâ che al ven influenzât dal pinsîr di Hegel. Dspo jssi laureât, al colabore cul gjornâl radcâl di Colonie "Gazete renane". In tal 1843, si trasferîs a Paris indulâ continue la sô colaborazion cun le stampe e al fâs cognossince di tancj personaçs dal mont de economie, jenfri i cuâi Friedrich Engels, fî di un industriâl inglês che lo judarâ tal compiment dal Manifest dal partît comunist in tal 1848. Esiliât de France tal 1849 par vie de sôs ideis politichis, Marx si trasferîs cun la sô femine e i fîs prime a Brussels de daspo a Londre. In Inghiltere Marx al continue a lavorâ come gjornaliste par il "New York Tribune", studiant pui a font l'economie politiche, fin a la publicazion de sô opare pui cognossude, Il Capitâl.
Marx al publiche di bessôl nome il prin libri in tal 1867, le opare complete ven publicade da Friedrich Engels daspo la sô muart, e le version complete de Teorie dal plusvalôr da bande di Karl Krautsky.
Judât dal sô ami Friedrich Engels al fô il principâl teoric dal socialisim e dal comunisim Jenfri lis sôs oparis, il Manifest dal partît comunist, Il Capitâl e Teorie dal plusvalôr.
Tal 1843 a Bad Kreutznacht, Marx al spose Jenny von Westphalen, fie di un esponent de nobiltât de Renanie, cognossude cuant che al jere student. Cun Jenny , Marx al varâ sîs fruts, ma nome trê fies rivarân in te etât adulte: Jenny Caroline, Laura e Jenny Julia Elanor.


text:
-
Se al vignarà elet, ce impostazion pensial di tignî bande il guvier nazionâl sui acuardis Tondo-Tremonti e Serracchiani-Padoan?
-
Uti e abolizion des Provinciis: fasaraial une cuintririforme o une semplice manutenzion? Ce asset varano Friûl e Triest? Il Friûl varaial une rapresentance istituzionâl teritoriâl?
-
Cualis politichis adotaraial pe tutele e pe valorizazion de lenghe e culture furlane e di chês altris minorancis linguistichis regjonâls? Sostignaraial l’ûs inte scuele e tai mass media, includude la television?
-
Cemût vuelial rilançâ la economie e il lavôr? In particolâr, cualis politichis par fâ plui competitîf il manifaturîr furlan e par rindi plui trativis pai invistiments lis nestris zonis industriâls?
-
Cualis politichis proponial pal benstâ sociâl, tacant di chês pe famee e pe natalitât?
R.P.


text:
Essenzialitât: e je la regule auree dal lâ a pît.
La preparazion dal sac e lis scarpis a son lis primis sieltis che si fasin cuant che si à di partî: che al sedi Sant Jacum di Galizie, Rome, o la Mont Sant dal Lussari che e siere il Troi di Aquilee.
Intal sac al va dome il necessari: preparait la robe sul jet di cjase domandantsi “Coventie? Puedio lassâle a cjase”? Un chilo di masse al pues someâ robe di pôc, ma dopo cualchi ore che o cjaminais si rindarês cont di ce che o podês regalâ par slizerî la cjame su pe schene.
Al è impuartant no sbaliâ scarpe: nol vûl dî confondi la çampe cu la drete, ma cjoli une scarpe che ti fâs mâl tai pîts, ti fâs vignî lis vissiis e ti inflame lis articolazions. Duncje sielzi cun atenzion ce meti tai pîts, scarpis e cjalçuts comprindûts.
Un ultin consei, preparâsi ben prime di partî: un bon alenament al zove par frontâ tancj km, ma nol baste. Partî par un pelegrinaç al significhe informâsi, cognissi i puescj dulà che si cjaminarà, in sostance “scomençâ a cjaminâ prime di partî”. Par chest une buine vuide, consultâ i sîts internet o cirî cualchi forum a permetin di jentrâ tal spirt just e evitâ sorpresis. Cui che al à fat il Camino de Santiago nol à vût problemis cu la segnaletiche, struturade e frecuente, ma se o vês voie di frontâ cjamins zovins come il Cammino Celeste/Troi di Aquilee e je buine regule visâ i referents. Cuant che o decidês di partî, telefonait (i recapits a son sul sît) visant in ce zornadis che o pensais di rivâ a ogni tape. Cussì o permetarês a cui che al à di dâus ospitalitât di fâus gjoldi pal miôr cheste esperience profonde. (Chr. Rom.) ❚
“Viandemecum”: istruzions par cjaminâ............
Essenzialitât: e je la regule auree dal lâ a pît.


text:
Davide
Davide [daˈvide][1] al è stât il secont re di Israêl.
Dissendent de tribù di Jude, al jere il plui piçul dei vot fîs di Jesse.
Inte Biblie a si cjacare di lui la prime volte mentri al tignive a bade lis pioris di so pari.
I ains che al passà a fâ il pastôr a influençarin sigurementri la so vite. Vivi al viert lu preparà positivementri par cuant al dovè vivi come sfolât cuant che i coreve daûr il re Saul.
Al imparà ancje il coragjo dovint difindi lis pioris da lis bestiis salvadiis come ors e leons (1 Samuêl 17:34-36)
Al jere ancje un babio sunadôr di arpe e al componè tancj cjants.
Lu ricuardin di sigûr par vê frontât cuntune fionde il gjigant Golie sdramassantlu e taiantji il cjâf cu la so stesse spade.
Al vignì nomenât re a le muart di Saul. Prime al regnà par 7 ains a Ebron e po dopo al trasferì le capitâl a Jerusalem.
Al fo un valorôs condotîr e un coragjôs combatent, ma intal stes timp al jere bon di provâ compassion e joisus.
Soredut al veve assolude fede intal Idiu.
Pûr al cometè pecjâts e ancje pençs.
Une dî, al provà desideris falâts intai confronts di une biele femine, Betsabee. Savint che il so om Urie, al jere in vuere, Davide al fasè condusi la femine intal so palaç e al ve rapuarts cun jê. Come conseguence Betsabee e restà incinte.
Par salvâ le situazion, Davide al fasè riclamâ dal front il so om, sperant che al passàs le gnot cu la so femine.
Urie però al refudà di durmî cu la so femine. Alore Davide lu rimandà in vuere e al ordenà che al fos metût in prime linie dulà che al sarès stât sigurementri fat fûr, come che in efiets al sucedè.
Cussì Davide al podè cjoli Betsabee, prime che il popul al scuvierzès che jê e jere incinte.
Ma al Idiu nol podeve nascuindi, e l'Idiu lu cjastià severementri, di fat il fi adulterin nassût a Betsabee al murì pôc dopo.
Davide al murì dopo 40 ains di ream e al fo sapulît inte Citât di Davide.
Notis[cambie | modifiche il codiç]
- ↑ L'acent al cole sule i, e no sule a: http://claap.org/definizion/?diz=fur-it&leme=Davide


text:
Resie e domande il sostegn pe sô candidature Unesco, pontant su la sô musiche e sui siei bai. Par chest, il sindic Sergio Chinese al invide operadôrs culturâi, esperts di musiche e danze, professôrs e dutis lis figuris dal setôr, a sotscrivi une cjarte (che si pues domandâ midiant la mail dal comun: resia@com-resia.regione.fvg.it) indulà che si cjate une declarazion di firmâ a pro di cheste propueste. La intenzion e je chê di fâ jentrâ il bal popolâr e lis musichis roseanis antighis inte liste des oparis mestris dal patrimoni orâl e imateriâl de umanitât.
Un percors cetant lunc e complicât, tacât tal 2011 e no ancjemò finît, curât fin cumò dal antropolic Stefano Morandini e dal musicolic Roberto Frisano, in buine intese cul comun di Resie e cu lis variis associazions che a divulghin e che a mantegnin il tant particolâr patrimoni musicâl e coreutic dai roseans.
Il percors par proponi une candidature di chest gjenar nol è par nuie facil. Prin di dut, bisugne che il ben imateriâl al rispuindi tal stes timp a cinc criteris: che al sedi un patrimoni culturâl imateriâl, che la sô iscrizion e vedi tant che obietîf la tutele e la promozion a nivel mondiâl, che si pensi a un sisteme di tutele, che la propueste e vedi la poie e la partecipazion de comunitât e infin che il ben al fasi part di un inventari locâl dal patrimoni culturâl.
La documentazion necessarie e je bielzà stade produsude, daûr di un lavôr seri dai studiôs – insiemi cul grup folcloristic e cul côr Monte Canin di Val Resie – concludût tal 2014. A son stâts realizâts une trentine di rilevaments audiovisîfs cu lis relativis schedis di catalogazion BDI (il standard nazionâl di catalogazion dai bens imateriâi). Dutis lis cjartis a son stadis daspò validadis dal Centri Regjonâl di Catalogazion e Restauri di Passarian midiant di un sisteme informatic specific, fin che dute la documentazion e je stade trasmetude al Ministeri talian, che tai prossims timps al varà di individuâ une sole des candidaturis, tra dutis chês talianis che a àn fate domande, di proponi infin al Comitât Unesco. Chest si riunìs ogni doi agns in session ordenarie par determinâ lis gnovis jentradis intal patrimoni mondiâl, in chest câs imateriâl.
Sperìn ben par Resie! ❚
✒ Alessio Screm
Musichis e danzis di Resie. Si prove la candidature Unesco............
Resie e domande il sostegn pe sô candidature Unesco, pontant su la sô musiche e sui siei bai. Par chest, il sindic Sergio Chinese al invide operadôrs culturâi, esperts di musiche e danze, professôrs e dutis lis figuris dal setôr, a sotscrivi une cjarte (che si pues domandâ midiant la mail dal comun: resia@com-resia.regione.fvg.it) indulà che si cjate une declarazion di firmâ a pro di cheste propueste. La intenzion e je chê di fâ jentrâ il bal popolâr e lis musichis roseanis antighis inte liste des oparis mestris dal patrimoni orâl e imateriâl de umanitât.


text:
“Po ben jo, fûr di cheste fede che o ai cumò pandude, che e je chê di Rome, di Alessandrie e de nestre Aquilee, e che a predicjin ancje in Jerusalem, ni che o ’nd ai vude, ni che o ’nd ai, ni che, in non di Crist, o ’nt varai une altre”.
◆ E je la conclusion dal simbul di fede de tradizion aquileiese, une des formulis plui antighis de glesie e che Rufin nus à tramandât.
In cheste conclusion si fâs une piçule liste di glesiis dal prin cristianisim. Ogni glesie e puartave lis sôs peculiaritâts, la sô organizazion, la sô sensibilitât e origjinalitât. E dutis unidis te stesse fede in Diu Pari, in Jesù Crist, tal Spiritussant, tal vanzeli.
Cul timp si formavin chestis glesiis patriarcjâls, che a deventavin centris propulsôrs de missionarietât che si slargjave in teritoris plui grancj.
◆ Vignint a Aquilee, si sa avonde (ma no masse!) de sô impuartance teologjiche, liturgjiche e ancje musicâl, tant che Cromazi al scrîf “O vin dât i nestris cjants ancje a Rome”. Cu la evangjelizazion, la metropolìe aquileiese e jere rivade in dute la Mitteleurope, di Como sù fin ae Donau e vie fin te Panonie.
◆ La sô fondazion marciane che si incuintre cu la grande tradizion orientâl dal apuestul Zuan, la sô impuartance organizative, i grancj teritoris che e veve evangjelizât, la nomine di vescui responsabii di gnovis comunitâts le faserin deventâ a ducj i efiets un Patriarcjât a pâr di altris.
◆ Il prin cristianisim al jere, duncje, une vore svariât di rîts, simbui, tradizions, cjants, organizazions. Ma tacant de Ete di Mieç e massime cul concili di Trent, la glesie catoliche si è simpri plui uniformade, cuntune sole cuarde che e sunave. E, di fat, ancje la liturgjie aquileiese e fo scancelade dal dut propit dopo di chel concili.
◆ Pre Checo, ispirantsi a cheste esperience gloriose e straordenarie di Aquilee, uniche in ocident dongje di Rome, al smicjave no di riproponi une teocrazie, un podê clericâl, come che tancj siei nemîs e denigradôrs a disevin, ma di recuperâ formis plui verglemadis di glesie, rispietosis des diversitâts culturâls, linguistichis, musicâls, teologjichis, organizativis, di rîts, di simbui. In cheste maniere, la glesie catoliche universâl, unide te stesse fede, tal stes Signôr, tal stes Spirt, tal stes batisim, e sarès stade tant plui siore cu lis ricjecis locâls.
Al è pûr vêr che ancje il Patriarcjât di Aquilee in sens politic, che al à funzionât dal 1077 al 1420, par pre Checo al jere une esperience ancjetant gloriose, no par meti il vescul sorestant de nestre regjon, ma par pretindi une plui fuarte autonomie aministrative pal Friûl di vuê.
◆ Imagjinâ une glesie plui sinodâl e mancul monarchiche, bramâ a nivel politic aministratîf plui autonomie e mancul centralisim burocratic, no mi somein visions medievâls, ma modernis. Par chel, pre Checo al jere un visionari e profete atuâl. ❚
Pre Checo Placerean e il Patriarcjâtpre Roman Michelotti
“Po ben jo, fûr di cheste fede che o ai cumò pandude, che e je chê di Rome, di Alessandrie e de nestre Aquilee, e che a predicjin ancje in Jerusalem, ni che o ’nd ai vude, ni che o ’nd ai, ni che, in non di Crist, o ’nt varai une altre”.


text:
Salisburghês
Il Salisburghês al è un dai stâts federâts (tod. Bundesländer) austriacs, logât tal nord dal paîs. Al confine a Jevât cule Stirie, a sud Jevât cun la Carintie, a sud cul Tirôl, a sud Bonât cule Italie (Provincie di Bolzan, te regjon Trentin-Sud Tirôl), a Bonât cul Tirôl, tal nord cun la Gjermanie (Baviere) e a nord Jevât cule Alte Austrie. Al rientre te euroregjon Salzburg-Berchtesgadener Land-Traunstein. La capitâl (tod. Landeshauptstadt) e je Solsburc (tod. Salzburg - 150.000 ab. ce.). Altris citâts rilevantis a son: Bischofshofen, Hallein, Saalfelden, Sankt Johann im Pongau e Zell am See.
Gjeografie
Te parte meridionâl dal stât a si cjatin lis cjadenis montuosis dalis Alps Centralis (Hohe Tauern), cun tantis cimis che a superin i 3000 m; a Jevât e a nord il Massiç dal Dachstein e lis Alps di Berchtesgaden. Il cors d'aghe principâl tal Salisburghês al è il Salzach, ch'al si bute tal Inn.
Storie
- Paleolitic – Di cheste epoche a son lis olmis plui antichis di presine umane tai teritoris dal stât.
- A son i Celts a dâ il prim non di Iuvavum al'odierni insediament di Solsburc.
- Cui Romans, la citât di Iuvavum e je un distret aministratîf te province dal Noricum Ripense.
- Dal VI secul il teritori dal futûr Salisburghês (cence la part dal Lungau) al fâs part dal ducât di Baviere.
- 690 ce. – Cule costruzion de fondazion di S. Pieri e dal covent sule mont Nonnberg talis rovinis de Iuvavum romane, S. Rupert di Solsburc al costituis un episcopât.
- 798 – L’episcopât al devente arciepiscopât e al cres cussì d'importance.
- 1200 – 1246 – L'arcivescul Eberhard II, sostenitôr de cjasade dai Staufer, cuntune serie di privileçs al rive a dâ dongje une aree di signorie arcivescuvîl.
- 1275 – L'arciduche di Baviere al ricognos i confins – e tache la ultime fase de emancipazion dal Salisburghês dale Baviere.
- 1328 – Seguituivementri ae concession di un propri ordinament regjonâl, il Salisburghês al devente un stât simpri plui indipendent tal ambit dal Sacri Roman Imperi. Come principât-arcivescuvât a si davuelz intun stât cussinet eclesiastic e teritoriâl tra la Baviere e lis tieris dai Asburc.
- 1462 e 1525/1526 – Tal stât a si an rivoltis contadinis.
- Tal XVI secul, a vevin une certe rilevance economiche tal Salisburghês il cumierç dal sâl e la estrazion dal aur te Val di Gastein. Lis cuantitâts estratis e jerin in chê volte lis plui grandis in dute la Europe centrâl.
- 1731/1732 – Il princip-arcivescul di Solsburc Leopold Antoni cont di Firmian- al oblee a emigrâ cirche 20.000 protestants.
- 1803 – Il principât al ven assegnât al arciduche Ferdinand III di Toscane, in forme di principât eletorâl secolarizât.
- 1805 – Al ven assegnât cul teritori di Berchtesgaden ae Austrie.
- 1807 – E ven gambiade la aree di influence dal arciepiscopât eclesiastic, che e rive cussì a rivuardâ il Salisburghês e part dal Tirôl; tal 1818 e tal 1825 cheste aree e ven ancje organizade intune maniere difarente.
- 1810 – Il Salisburghês al ven assegnât ae Baviere.
- 1816 – Daspò il Congres di Viene, al torne a jessi part de Austrie cence i teritoris di Berchtesgaden e dal Rupertiwinkel.
- 1849 – Al devente ream austriac.
- 1920 – Al devente un dai stâts federai austriacs.
Economie
Confrontât cun il prodot intern lord dale Union Europeane in forme di podê di acuist, il Salisburghês al à un indis di 133.3 (EU-25:100) (2003).[1]
Organizazion aministrative
Il Salisburghês al è dividût intune citât statutarie (tod. Statutarstadt) – che e je Solsburc (targhe automobilistiche: S) – e in cinc distrets (tod. Bezirke).
Di seguit la liste dai distrets, cui nons alternatîfs e culis targhis corispondentis:
Situazion politiche
Dal 2004 la governadore (tod. Landeshauptfrau) dal Salisburghês e je Gabi Burgstaller, dal SPÖ (Sozialdemokratische Partei Österreichs; voltât "Partît socialdemocratic de Austrie").


text:
Vivâr
Vivâr al è un comun di 1.272 abitants e al fâs part de provincie di Pordenon. Tal comun di Vivâr a si cjatin lis frazions di Tésis e Basandiele (loc. Basangjela). A Tesis si cjate il famôs museu di archeologjie cun reperts romans e langobarts.
Magrêts (Magreis)Modifiche
Tal comun di Vivâr a son la gran part dai Magrêts Furlans (Magredi) un teritori speciâl jenfri i torints da la Miduna, da la Cilina e da la Còlvera. Da agnorums si sperarès che chescj teritoris a podedin jessi tutelâts magari jentrant te aree protezude dal Parc da lis Dolomitis Furlanis che al podarès cussì deventâ il Parc da Lis Dolomitis Furlanis e dai Magreis.
Tai Magreis si podin cjatâ une vore di jerbis e flours di derivazion continentâl e alpine. Lis orchideis a son vonde comuns e ciertis jerbis si cjatin dome ca parcè che si conte che lis samencis a sedin rivadis sot i çocui dai cjavai dai concuistadôrs rivâts di est. Chi, a àn cjatât il teren just par regnâ. In efiets, chestis plantis si podin cjatâ dome chi e tai prâts da Ongjarie e via indenant.
GjeografieModifiche
Fintremai pôcs agns indaûr il comun al jere isolât da li aghis da la Midune e da la Ciline par diviers mês al an. Doi gnûfs puints a àn peât il teritori cul rest dal mont: chel su la Midune viers Spilimberc e Udin, pa la Cilina, viers Pordenon. Sicheduncje Vivâr al è diventât ce tant centrâl par la planure e par la mont dal Friûl di soreli a mont.
Robis di viodi e di fâModifiche
- il Museu de Archeologjie di Tesis di Vivâr. (clamâ il comun)
- il vecjo Mulin da la Miuta a Vivâr
- zîr pai Magreis ( partint da Vivâr prima da la Cilina o da la frazion dal Dandul di Manià daûr la ex base militâr su la strade vivarine. La floridure e partìs da Març, indenant. Se si à fortune si pues ancje smicjâ i zovins acuilots che ca vegnin a passonâ besteutis salvadis (jeurs, surîs, farcs e v.i.) rivant jù da li monts da la Val Cilina.
- lis Glesis di Vivâr, Basangjela e Tesis
- zîrs in biciclete ator dai paîs, soredut dilunc la Colvare e la Midune. Conseade la biciclete da montagne.
- safaris fotografics dilunc i Magreis.


text:
Colonia Caroya e je un centri de provincie argjentine di Córdoba.
E je stade fondade tal 1878 di un 300 fameis pal plui furlanis, cundut che e jere ancje cualchidune venite o di divignince diferente.
I paîs di origjin dai fondadôrs furlans a jerin pal plui de zone di Glemone e de Contee
di Gurize.
Cul passâ dai agns si son zontâts ancjemò altris colons furlans che a vignivin drets dal Friûl o di altris zonis de Argjentine.
Par ce che si pues sintî vuê dai dissendents, i paîs o lis zonis dal Friûl segnâts come divignince dai
vons dai abitants di Colonia Caroya a son pal plui: Glemone, Vençon, Dartigne, Cjaulis, For Disore e altris paîs de Cjargne, Cormons, Gurize, Insic, Udin, Nearêt di Prât, Flaiban, Sedean, Davian… I colons venits a vignivin pal plui des provinciis di Trevîs e di Belum.
Tal 1910 un grup di fameis si distacave di Colonia Caroya e al fondave l’insediament di Colonia Vicente Agüero, pôcs chilometris a Est, che par furlan i àn simpri dite Sant Durì.
Tal moment de colonizazion furlane no jerin plui popolazions indigjenis, ma ben a jerin dongje comunitâts di lenghe castiliane.
Pes primis desenis di agns de fondazion de colonie si pues dî che l’isolament dal Friûl al jere scuasi totâl, i pôcs contats a jerin par vie di letaris.
La economie de comunitât e je simpri stade pal plui agricule e di produzion alimentâr, che e je rivade a vê avonde sucès a fâsi un bon non, associât simpri a chel dal Friûl e dai furlans. In cheste maniere tes ultimis desenis di agns e je stade ancje une atrazion di int gnove, vignude a cirî lavôr: ancje par chest il tas di cressite demografic al è di plui dal 4% ad an e cumò la popolazion si stime
tor dai vincj mil abitants.
LA DISCRIMINAZION LINGUISTICHE E LA FORMAZION DE “COINÈ CAROIENSE”_ Dute la popolazion e fevele la lenghe castiliane argjentine, no son dâts statistics su la percentuâl di cui che al fevele la lenghe furlane.
Lis autoritâts civîls de Provincie di Córdoba, massime inte scuele, a àn puartât indevant une politiche di discriminazion: propit compagn di ce che al sucedeve ai furlans intal stât talian i insegnants a sfuarçavin i gjenitôrs a no fevelâ par furlan ai fruts, cu la false justificazion che no varessin imparât ben la lenghe uficiâl o ben disint che al jere restâ leâts a un passât di miserie. Cun di plui e jere avonde difondude la stigmatizazion dai “gringos”, vâl a dî di chei che no vevin origjins di lenghe castiliane. In cheste maniere cui agns ’50 e ’60 a son stâts simpri di mancul i gjenitôrs che ur àn fevelât par furlan ai lôr fîs.
In ogni câs, stant che gjenitôrs e nonos a levin indevant a doprâlu, ancje in chei che vuê a àn mancul di sessante agns la lenghe furlane e je avonde cognossude: anzit la sô impuartance te vite sociâl e restave cussì grande che ancje tancj che no le vevin imparde in cjase, ancje di marilenghe castiliane, a àn imparât il furlan par necessitât, massime par lavorâ.
E à tacât a formâsi une sorte di coinè caroiense che in dì di vuê e je doprade cun avonde coerence di scuasi ducj chei che a Colonia Caroya e a Sant Durì a fevelin par furlan.
IL FURLAN DI COLONIA CAROYA_ La maniere di fevelâ i va daûr pal plui al glemonàs, ma culì al à vût trasformazions impuartantis.
Tal lessic a son adataments dal castilian, come che al sucêt in Friûl cul talian.
Par esempli si cjate doprât popul (dal castilian pueblo) tal sens di paîs o medesim
cu la stesse frecuence di mismo castilian, intant che in Friûl si disarès stes o si doprarès altris costruzions.
PROSPETIVIS DE LENGHE_ A mancjin dâts statistics su la situazion dal furlan a Colonia Caroya, in ogni câs par tancj aspiets e je une evoluzion paralele a chê in Friûl: inglobament de comunitât intun contest plui grant e agressîf, persecuzion e sostituzion linguistiche, interuzion dal passaç intergjenerazionâl, resistence di un valôr identitari fuart, recupar dal status dopo di une fase negative.
In dì di vuê la identitât furlane di Colonia Caroya e à une fuarce straordenarie e ancje une cierte impuartance economiche, che e podarès ancje fâ rivalutâ la “utilitât” o almancul la positivitât de lenghe furlane. Il recupar, però, al somee leât aromai ai rapuarts cu la comunitât di origjin o cun altris comunitâts furlanis dal mont: se dal Friûl o di altris bandis (Canadà, Australie e v.i.) a rivaran, in graciis ancje des gnovis tecnologjiis, modei positîfs e propuestis di colaborazion concrete e produtive doprant la lenghe furlane, lis prospetivis di mantigniment e di recupar a puedin jessi interessantis.
Cundut che tai ultins agns la economie caroyense si è vierte ben al terziari, la fonde e je ancjemò agricule e alimentâr: la robe purcine, dongje cun altre robe di mangjâ, e je une vore innomenade e in gracie de cualitât straordenarie e di une buine azion di propagande e riclame compradôrs ancje di une vore lontan. Il vin, che al jere stât il prodot principâl de zone, al à vût tal passât cualchi crisi e cumò al è za cualchi an che si è daûr a fâ une riconversion e un invistiment pe cressite de cualitât, ancje cun colaborazions dal Friûl.
Pal rest la agriculture e prodûs une vore daûr de domande dal marcjât e dal guvier: cun chest ultin dispès a son rapuarts dificii par vie de pression fiscâl su lis esportazions, pardabon masse alte.
SANDRI CARROZZO
_______________________________________
Dulà ise e cemût rivâ
Colonia Caroya e je une citadute te provincie di Córdoba, tal Nord de Argjentine. Lis liniis aeriis che a rivin a Córdoba a puedin fâ, in plui di cualchi cambi in Europe daûr dal câs, un cambi a Buenos Aires. Ma dispès la linie plui curte e duncje plui conveniente no fâs passâ pe capitâl de Argjentine, ma par chê dal Cile, alore si cambie a Santiago e si passin lis Andis (pardabon se si pues al è il câs di cjapâ il puest dongje de barconete par gjoldisi il paisaç): po dopo di Córdoba a Colonia Caroya si pues rivâ in machine o in coriere, in mancul di une ore.
I emigrants furlans di une volte invezit i metevin mês, prime par cjapâ la nâf a Gjenue, po dopo pal viaç, che chê volte al jere une aventure tal mieç di teritoris salvadis, di Buenos Aires ae citadute di Jesús María.
No dome Colonia Caroya
La presince furlane in Argjentine e je vive ancjemò di tantis bandis: cul passeperaule, cun gnovis cjadenis di cognossincis che a puedin cori daûr di chês che a jerin fondamentâls te dinamiche de emigrazion si pues rivâ in mil altris puescj interessants che mai, tant che Buenos Aires, Rosario, Tandil, Resistència, la Terra del Fuego, e fintremai in altris paîs e in altris continents…
Come che al à fat Loris Vescovo cun la trasmission “Sgarfefurlans” che si è fevelât intal numar stât di La Patrie dal Friûl.
Di no pierdi a Colonia Caroya
Dute Colonia Caroya e je une scuvierte, plui di dut umane, cun di plui a son tantis ativitâts e iniziativis che si varès di fâ cognossi e che si pues cjatâ ancje avonde ben par internet. Cence volê gjavâ nuie a di chei altris si scuen fâi “publicitât” a:
– museu di Cjase Copetti, une des primis cjasis fatis dai furlans, restaurade e fate museu;
– bar “9 de Julio”, li che si scuen bevi ancje ae salût di Guido Carrara e di Fabian Riz, musiciscj furlans preseâts ancje culì;
– ristorant “Macadam”: mangjâ e murî, cusine furlane e argjentine cun invenzions plenis di personalitât, intune cjase biele che mai;
– “Puesto Viejo” che par furlan i disin “La Poçate”, une frazion cun cuatri cjasis e dôs ostariis: no si pues sielzi, al vûl lât in dutis dôs;
– di scoltâ: Radio FM Comunicar, che e à ancje colaborazions cun Radio Onde Furlane (ogni lunis a 13.00 in Friûl si pues scoltâ Fuarce Furlans, program fat a Colonia Caroya, e intune buine part de provincie di Cordoba si pues scoltâ Onde Furlane in graciis de ripetizion che i da FM Comunicar).
– cuant lâ: se si pues sielzi un moment, sul tacâ de Sierade lôr, che in Friûl e tache la Vierte, si cjate un clime bon e la Fieste de Ue: une fieste vere, cun int contente e fameis dutis insiemi che a fasin pardabon sintî vive la comunitât.
Un paîs furlan in Argjentine: Colonia CaroyaSANDRI CARROZZO
Colonia Caroya e je un centri de provincie argjentine di Córdoba.


text:
Editoriâl da La Patrie dal Friûl di Mai dal 1985, n. 5
Nus à dulît il cûr a sintî, tal indoman des votazions, int di rude fede furlane a berlâ la lôr disperazion parcè che ur à parût, contant i vôts dal MF, che la bataie dai furlans e jere aromai pierdude e che la cuistion furlane si jere ridusude a di un faliment.
Cun grande serenitât e libertât, o podìn dîur che la lôr fadie no je lade lafè pierdude. Che anzit, se no jerin lôr a combati cun coerence e continuitât zornade dopo zornade, an dopo an, i vôts dal partît autonomistic a saressin stâts cetancj di mancul, e che, se no combataran plui, alore sì ve che e sarès grivie pardabon. E chest no lu disìn tant par consolâju, ma parcè che o partìn di une convinzion di fonde: che la “cuistion furlane” no si identifiche cuntun partît e che cheste stesse idee di Friûl, che si puartìn daûr come ereditât storiche preziose, e va mudantsi cul passâ dal timp e cul presentâsi a la ribalte de storie des gnovis gjenerazions.
La “patrie”, come che le intindevin i prins, grancj ideatôrs di cheste bataie sacrosante, no esist plui. Parcè che o sin gambiâts nô. E i paris dal Friûl, apont par vie che a son paris, a àn di vê vût fîs. E di cuant mai in ca i fîs sono une copie spudade dai gjenitôrs? E, seconde domande, isal just che i fîs a scuegnin par fuarce rispielâsi in chel che ju à fats? La vite e je un lâ indenant seguitîf, magari a madrac vie, ma un lâ indenant. E ancje il Friûl di vuê nol podarà par mai jessi il Friûl che lu àn lumât, tune grande vision profetiche, i fondadôrs de cuistion furlane. Nô, che o sin i lôr fîs e i lôr nevôts, o vin di dâ une man par fâ sù un Friûl che al sedi un spieli dal nestri mût di vivi e di viodi lis robis. Simpri furlan, simpri compagn te sostance, ma diferent tal mût concret. Parcè che o sin e o vin dirit di jessi diferents. Cun grande pâs dai nostalgjics, a Turoldo vie, che ogni volte che a tornin chenti dal lôr singarâ plui o mancul spirtuâl e obleât, a cjatin un Friûl simpri mancul “furlan”. E lôr, sono simpri chei?
Ma a ‘nd è ancje une altre reson, e o cirarìn di sclarîle. No esist une cuistion furlane che si puedi e che si vedi di cjalâle cuntun sôl misurin. E chest a àn di capîlu ancje i rapresentants dal MF. Ciertis ideis (al è il câs di dî par furtune) no son monopoli di nissun. Parcè che a son veris e a son imbrucjadis. Pa la cuâl ce che al podeve jessi patrimoni di un partît nassût tun timp ben definît e cuntune suaze storiche che no je plui chê, cumò si è slargjât, al à ciapât pît. E cjapant pît e slargjantsi, al à cjapât altris tonalitâts e altris clâfs di leture. Cun chest o vin di vêi agrât al MF ma o vin ancje di preâlu di fâ un pas psicologjic, che al coste simpri: di rindisi a di un pluralisim.
Se a la fin dai agns 60 cierts nons a jerin emblemis, i unics, di une idee, cumò cheste idee le puartin indenant ancje altris di lôr, che no son par chest mancul furlans, ancje se a vivin fûr di chê parochie. No si riferìn, naturalmentri, al trio meridionâl che si è presentât dapît da jet dal Friûl par vuarîlu usance i trê miedis dapît dal jet di Pinochio. O intindìn i centenârs e centenârs di personis che, metintsi in liste tun partît o ta chel altri, no crodin di rinunziâ a la lôr fede furlane. E o volìn sperâ, ta chel spirt di “autonomie” che al à di jessi la anime des aministrazions locâls, che a lavoraran ancjemò pal Friûl. Par altri si scuen ameti che il tant che al è stât fat in Friûl ta chescj agns al è merit ancje di int che no à la tessare dal MF ma che si bat pai problemis furlans salacor cun plui vivarositât e clarece. Senò cemût si spieghino lis firmis pe universitât, chês pe autonomie di Triest, l’afiet che la int e à par “Onde Furlane”, il slargjâsi de toponomastiche par furlan, lis publicazions di ogni gjenar, lis iniziativis culturâls, la ativitât de “Glesie Furlane”, i grops culturâi, musicâi e di teatri, l’art, i sfueis locâls, la stesse urbanistiche induvinade de ricostruzion? Al vûl dî che furlans a ‘nd è e tancj ancje. E se il partît dai furlans al sta calant, nol à di calâ l’impegn dai furlans tai partîts. Cui si sintial di sustignî che cierte int no àn dade e no stan dant une man pal Friûl?
Si tratarà di stâur sot, di invoiâju, di judâju cu la critiche e ancje cu la laut cuant che a meretin. E se la nestre int e vote chei partîts e chei oms li, al è un segnâl che no si sint tradide te sô fede furlane. E nancje no si pues pensâ che a sedin ducj stupits o vuarps!
La strade di fâ e je lungje e fadiose. Cuintri de tentazion di voltâsi indaûr cul cûr sglonf di nostalgjie o di mandâ a trai dut cul cûr sglonf di rabie, o disìn che lavôr a ‘nd è tant che si vûl e che ducj i furlans che a son jentrâts tes aministrazions comunâls e di provincie (e de Regjon n.d.r.) a àn la pussibilitât e il dovê di fâ tant par no disfigurâ la muse dal nestri Friûl. Un Friûl edizion di vuê, monopoli di nissun e patrimoni di ducj.
A ‘nd è ancjemò furlansPre Antoni Beline
Editoriâl da La Patrie dal Friûl di Mai dal 1985, n. 5


text:
MANOLACHE ELENA CORINA
12 ianuarie 2019 in Primăria Câmpina - Aparatul propriu
Attachments
- Manolache Elena Corina – Declaratie de avere 2022 File extension: pdf File size: 56 kB
- Manolache Elena Corina – Declaratie de interese 2022 File extension: pdf File size: 37 kB
- Manolache Elena Corina – declarație avere 2021 File extension: pdf File size: 436 kB
- Manolache Elena Corina – declarație interese 2021 File extension: pdf File size: 195 kB
- Manolache Elena Corina – declarație avere 2020 File extension: pdf File size: 1 MB
- Manolache Elena Corina – declarație interese 2020 File extension: pdf File size: 513 kB
- Manolache Elena Corina – declarație avere 2019 File extension: pdf File size: 1 MB
- Manolache Elena Corina – declarație interese 2019 File extension: pdf File size: 467 kB
- Manolache Elena Corina – declarație avere 2018 File extension: pdf File size: 2 MB
- Manolache Elena Corina – declarație interese 2018 File extension: pdf File size: 734 kB


text:
Za lu savevin, ma al è intai câs di emergjence che si evidenzie cun plui fuarce, trop grant che al è il nivel di considerazion che ur ven dât ae nestre comunitât. Lu vin za dit e lu vin constatât in altris ocasions ma al è juste apont in chescj moments di crisi che si viôt trop che lis istituzions regjonâls, dongje di mostrâ une totâl mancjance di sensibilitât, a rispietin dirits e leçs che a varessin di tutelâ un popul e la sô lenghe. Cundut che la comunitât furlanofone e rapresente la maiorance de popolazion regjonâl cheste si è viodude scancelade.
In cheste fase critiche – e cundut che al è previodût des leçs di tutele – no si è viodût nancje un cartel, no si è sintût nancje un comunicât informatîf scrit e pandût inte nestre lenghe.
◆ Fat dal dut ininfluent? Aspiet secondari rispiet aes problematichis in cors? Cuistion di ses dai agnui, intant che il mont al va sui paradôrs? A son altris prioritâts, vere?
Salacor al sarès il câs e il moment di fâ une riflession che e va un tic plui inlà di une reazion emotive e di piel.
Parcè che al è propit in chestis situazions di crisi che si misure il pês e il valôr che e à la autonomie di une comunitât. Al è li, in chei câs achì che si pues valutâ trop che al conte il Friûl e trop che al è in stât di fâ valê i siei dirits e in ducj i setôrs. Parcè che se e je vere che il mont al è daûr a mudâ (e no dome par colpe di un virus, intindìnsi) po ben, cence une autonomie di manovre, cence unitât o sin (e soredut, voaltris i sorestants di chenti, o sês) destinâts a sparî. Sì, parcè che chei che, cun bocje di ridi e cu la ande di chei che le san lungje, a pensin e a contindin che la cuistion de lenghe e sedi un fat secondari, par no dî nul, e che lis robis plui impuartantis a son altris, po ben che si ricrodin e che un doman no si dedin di maravee se a scugnaran domandâ il permès sul ce fâ e su cemût fâlu. Che no si dedin di maravee se a scugnaran lâ a Triest, a Rome o inaltrò cul cjapiel in man par domandâ par plasê intervents intai setôrs che ur competin. Parcè che cuant che si fâs di mancul de sô identitât no si à plui ni muse ni cjâf e al è juste par chel che il cjapiel si scugne tignîlu in man. O vino di spietâ di viodi la espression che o fasarês cuant che si sintarês a dî che “a son altris prioritâts”?
◆ E duncje i “indiferents”, chei che a pretindin di “rapresentânus”, i sorestants di palaçs e chei di curtîl, chei che a san dut ma che a capissin pôc, al è miôr che si dedin une sveade e che a mudin ande, estri e filosofie. Parcè che a fuarce di ridi si finìs cu la bocje stuarte. ❚
Pal furlan la emergjence e je la indiferenceFabian Ros
Za lu savevin, ma al è intai câs di emergjence che si evidenzie cun plui fuarce, trop grant che al è il nivel di considerazion che ur ven dât ae nestre comunitât. Lu vin za dit e lu vin constatât in altris ocasions ma al è juste apont in chescj moments di crisi che si viôt trop che lis istituzions regjonâls, dongje di mostrâ une totâl mancjance di sensibilitât, a rispietin dirits e leçs che a varessin di tutelâ un popul e la sô lenghe. Cundut che la comunitât furlanofone e rapresente la maiorance de popolazion regjonâl cheste si è viodude scancelade.


text:
Benzà ancje a Sanremo une cjançon e vinç nome se e cjacare di BÊÇS BÊÇS BÊÇS. E alore o fevelarìn di bêçs ancje nô!
Cuant che intun comun piçul al siere l’ultin sportel di bancje, e par chel nol reste plui nancje un bancomat par tirâ fûr uns cuatri euros, la int e scomence a vê la lune stuarte. Se e va di chê bande, no si piert nome un lûc di scambi sociâl, ma si riscje che ancje cualchi alc di soreplui al scjampi vie viers i comuns dal dulintor. Se i abitants a scuegnin spostâsi intun altri comun par gjavâ fûr il contant, alore a fasaran culà ancje lis lôr spesis, e a decidaran di restâ di chês bandis ancje par gustâ intun ristorant o par bevi il cafè.
Intai ultins agns in Austrie e je lade simpri piês tai servizis di cheste fate, a dispiet dal fat che il numar dai bancomat al sedi lât in incressite: intal ultin deceni il numar dai bancomat al è cressût di un cuint, tant che si fâs cont che indi sedin dibot dîs par ogni mil abitants; ben di plui che in Gjermanie e in Svuizare. Ma chest al console pôc i comuns là che chescj imprescj a mancjin. Par justâ la cuistion la associazion dai Comuns e à fat une convenzion cun Mastercard, là che a saran lis buteghis piçulis e i ambients di ristorazion che pal avignî a daran fûr i bêçs licuits, cul pat che si fasedi une compre o une consumazion paiadis cul bancomat. Ben clâr che chest servizi no si pues vêlu cuntune cjarte di credit. Fin in dì di vuê cheste pussibilitât e restave jenfri i confins des grandis cjadenis di negozis alimentârs, che dut câs no si cjatilis ta ducj i comuns.
Dopo di vê metût in vore un progjet di prove intes ostariis di doi piçui comuns dal Tirôl, cumò il servizi al cjaparà pît ta dute la Austrie. Par vê il numar plui alt pussibil di postazions la associazion dai Comuns e domande la poie ai sindics di sù par jù 2.000 localitâts e la associazion des Cjamaris di Cumierç e clamarà adun ducj i buteghîrs e i ristoradôrs. Il president dal cumierç dal setôr tessil al sburtarà a chest pro 37.000 piçulis buteghis, che a patissin par vie des venditis on-line: plui bêçs contants a zirin e mancul si compre in internet. Stant che a son 60.000 ativitâts leadis ae gastronomie, dal sigûr si podarà fa cetant par dâ fûr bêçs licuits. I marcjadants e i ostîrs no varan coscj in plui, se bielzà a àn la pussibilitât di paiâ cul bancomat. Chei altris a varan cundizions di favôr. Al somee che Mastercard al rivedi a meti adun almancul mil comerciants dentri di chest an, ancje in puescj che prime no vevin sportei bancomat. Par cumò la jeve no podarà jessi di plui di 20 euros e sul scontrin la spese di consumazion o di compre e sarà marcade in mût disseparât.
Il president de associazion dai Comuns al sa che il contant al è une vore impuartant pai austriacs e, stant che la gjestion di un sportel bancomat e je sù par jù di 7.500 euros par an, a coventin 25.000 prelêfs par stâ dentri. Inalore, pûr di vê un sportel, tancj Comuns si cjamin il caric dai coscj intai confronts des bancjis, slizerint cussì la pression simpri plui fuarte pe int viers di lôr. Midiant di chest progjet i Comuns a podaran sparagnâ cetant su chestis spesis di gjestion.
Pai utents i vantaçs a son clârs, stant che no varan plui di movisi par cirî un sportel e vê bêçs svelts. Ma salacor in cheste medaie al è un aspiet mancul lusint. Dal sigûr la cuistion e larà a bon pro dai piçui esercizis, ma saraie cussì ancje pes sachetis de int? Cuissà che intune ete là che il consumisim le fâs di paron, dut chest nol sedi un rimpin par spindi di plui e cence masse control?
O spietìn propite curiôs i prins risultâts di chest progjet. ❚
Barbara Cinausero


text:
FriuliDoc 2022 - Brovada e Muset redazione
BROADE E MUSET (ricete tipiche cjargnele) di RITA COPETTI di CJAVAÇ
INGREDIENTS:
2 spîs di ai
½ cevole
1 kg di broade
2 musets
Sâl e pevar
Fueis di orâr
PROCEDIMENT:
Intune fersorie, disfridi l’ai e la cevole taçâts e meti la broade, i râfs gratâts metûts a morestâ te trape. Scaltrî, meti sâl e pevar e cualchi fuee di orâr a plasê, e lassâ sul fûc par cirche 30 minûts. In bande, cuei il muset, sbusâlu cul piron, metilu te aghe frede no salade e fâ boli.
Fâ boli par cirche une ore, i timps a puedin cambiâ daûr di trop che al è grant il muset. Disgotâlu, zontâlu te broade e lassâ che dut al cjapi savôr par 10 minûts. Meti tal plat taiant il muset a fetis parsore di un strât di broade e meti dongje une polentute.
Scolte la ricete in lenghe furlane:


text:
A pene che a jentrin inte glesie za scurute, Marc e Bete a son incolmâts de musiche potente e maestose dal orghin. La glesie, vueide di int, e je implenade dai sunôrs di arint dai riplens e di chei profonts dai bas di pedâl. I doi zovins, cu lis vibrazions che ur jemplin il pet, a montin sù pe scjalute ripide par rivâ te cantorie, là che a cjatin Pieri, l’organist, cjapât de esecuzion, che nancje no si inacuarç di lôr. I doi a stan cidins, a cjalâ inmagâts lis sôs mans e i pîts che a corin pes tastieris e pai pedâi, fin a cuant che, zirade la ultime pagjine dal spartît, il toc al finìs. Intant che si sfante il rivoc de musiche, Pieri ju viôt: “Buine sere, fantats!” “Buine sere, mestri Pieri”. “Clamaitmi dome Pieri che, dopo che o vin cjantât il Missus, us stimi tant che coleghis. Us ai clamât parcè che o varès voie di fâus cjantâ alc par Pasche.” E Bete: “Ce varessino di cjantâ?” “La secuence Victimæ paschali laudes, dulà che tu, Bete, tu fasaressis la part de Madalene. Ma mi plasarès – al zonte Pieri – ancje meti sù Ubi Charitas est vera che al è il cjant just pe Joibe Sante. Pensait che lu à scrit Sant Paulin patriarcje di Aquilee. ” E Marc, scherçant: “Ma mestri, simpri robe vecje di Aquilee!” Sustât, l’organist lu bloche: “Frut, prime di fevelâ, scoltile!” Al poie lis mans su la tastiere e al tache la prime strofe. Une musiche dolce e clare, ancestrâl. E somee che e rivi drete di Cividât, partide 1200 agns fa. Prime che i doi a vierzedin la bocje, Pieri ju ferme: “Cumò o lin te ostarie, se no mi ven la pivide, e alì o fevelìn.”
◆ “O ai studiât cul mestri Albin Perosa, il bonsignôr musicist, chel che al à scrit musiche a pleton – al tache Pieri dopo ve glotût mieç tai – O jeri ancje in confidence cun pre Gjilbert Pressac e e je une vite che o suni ator pes glesiis dal Friûl! Vûstu che no sepi il gno mistîr?” “Scuse, Pieri, ma no ai nissun dubi su la tô sgrimie te musiche. La mê e jere dome une batude. Jo e Bete si sin a pene dits che Ubi Charitas al è bielon e che nus fasarès plasê cjantâlu!” “Ah bon! Nuie di meti, savêso, cu la sô traduzion talianote ‘Dov’è carità e amore’ che si cjante cumò pardut. Ma in Vatican, la Joibe Sante, a cjantin ancjemò Ubi charitas est vera che Sant Paulin patriarcje al à scrit par Concili di Cividât dal 796.”
◆ E Bete: “Ogni volte che o feveli cun te mi vegnin simpri sù gnovis curiositâts. Cuant che o fasevin provis pal Missus, tu nus âs fevelât di Sant Cromazi vescul. Cumò di Sant Paulin patriarcje. No capìs une robe: parcè un lu âstu clamât vescul e chel altri patriarcje? No si fevelie simpri dal vescul di Aquilee?” E l’organist, dopo vê parât jù dute la tace, planchin planchin, par pensâ a ce rispuindi: “Bete, la diocesi di Aquilee e jere une vore autorevule e preseade. A un ciert pont i vescui a àn tacât a clamâsi patriarcjis. Mi somee – ma no soi sigûr – tal timp dal schisme dai Trê Cjapitui, ma no mi visi ben cui che al è stât il prin. A cjase o cjalarai tai miei libris e te prossime prove, sabide cu ven ae stesse ore – puntuâi marcomandi – us savarai a dî! Mandi, par vuê.”
◆ La setemane daûr, dopo des provis, simpri te ostarie dai Gardelins, Pieri al à pronte la rispueste: “Alore, il vescul di Aquilee che par prin si à fat clamâ ‘patriarcje’ al è stât Paulin.” “L’autôr di Ubi Charitas?” Lu interomp Bete. “No chel! – le ferme Pieri – chel al è Sant Paulin II, vivût tai timps di Carli il Grant. Jo o feveli di Paulin I, che tal 558 al à clamât dongje un sinodi cun ducj i vescui sufraganis di Aquilee e si à distacât di Rome. Al à fat duncje un schisme, al à declarât Aquilee glesie autocefale e lui al à tacât a fâsi clamâ patriarcje. Il schisme al è dit dai Trê Cjapitui, une cuistion teologjiche su la nature di Crist, dulà che lis grandis diocesis di Aquilee e di Milan i àn tiradis lis orelis al pape che si jere pleât aes pretesis dal imperadôr Justinian intun cantin di fede. Capît? Il nestri vescul al jere tal just e il pape al falave. No dome. Ma intant che Milan, dopo cualchi an, al tornave cun Rome, Aquilee e je restade disseparade dal pape par scuasit doi secui! Parcè che ancje i sucessôrs di Paulin I a son restâts de stesse idee!” “Pieri, a mi no mi torne – al interven Marc – Za chê altre volte tu vevis fevelât dal schisme dai Trê Cjapitui e alore o soi lât ancje jo a viodi tal gno libri di storie, che o fâs il liceu. O ai cjatât che i papis a àn cirût di dut par fa tornâ Aquilee te catolicitât ma che, cul fat che il Friûl al jere stât cjapât dai Langobarts, a chescj ur stave ben che al fos dividût di Rome, che e jere sot de tutele bizantine. E che…” “Fermiti, Marc. Chê code no va su chê agnele! O podarès contâti trops tentatîfs, ancje violents, che il pape e i bizantins a àn indreçât cuintri dai patriarcjis di Aquilee che no àn molât, par 150 agns, la vere fede. Ma nol covente. Chel che tu tu mi contis al è scrit tun libri di storie talian. Magari cussì no, in Italie la storie spiegade tes scuelis e à parintât plui cu la “educazion nazionâl” che no cu la veretât, come che al à denunziât un che le saveve plui lungje di me, Josef Marchet. Tai libris di scuele tu cjatarâs simpri che il ben e il just a rivin di Rome, di Vignesie e de Italie. Dut ce che al va cuintri di cheste veretât (che je une bale grandonone) al ven platât e no tu lu cjatis. Fas une prove: la setemane che e ven contimi tropis riis che a son tal to libri che a fevelin dai 17 secui dal patriarcjât di Aquilee, massime dai patriarcjis todesc, cuant che la nestre Patrie e jere il cûr politic e culturâl de Europe! Ti spieti ae vuaite, frutat! Ma intant studie la nestre Ubi Charitas est vera, che le cjantin ancje a Rome. Maman.” ❚
PATRIARCJIS FÛR DAL ORDENARI. LA STORIE – Paulin I, il prin vescul di Aquilee che si è distacât di Rome par difindi la sô GlesieDiego Navarria
A pene che a jentrin inte glesie za scurute, Marc e Bete a son incolmâts de musiche potente e maestose dal orghin. La glesie, vueide di int, e je implenade dai sunôrs di arint dai riplens e di chei profonts dai bas di pedâl. I doi zovins, cu lis vibrazions che ur jemplin il pet, a montin sù pe scjalute ripide par rivâ te cantorie, là che a cjatin Pieri, l’organist, cjapât de esecuzion, che nancje no si inacuarç di lôr. I doi a stan cidins, a cjalâ inmagâts lis sôs mans e i pîts che a corin pes tastieris e pai pedâi, fin a cuant che, zirade la ultime pagjine dal spartît, il toc al finìs. Intant che si sfante il rivoc de musiche, Pieri ju viôt: “Buine sere, fantats!” “Buine sere, mestri Pieri”. “Clamaitmi dome Pieri che, dopo che o vin cjantât il Missus, us stimi tant che coleghis. Us ai clamât parcè che o varès voie di fâus cjantâ alc par Pasche.” E Bete: “Ce varessino di cjantâ?” “La secuence Victimæ paschali laudes, dulà che tu, Bete, tu fasaressis la part de Madalene. Ma mi plasarès – al zonte Pieri – ancje meti sù Ubi Charitas est vera che al è il cjant just pe Joibe Sante. Pensait che lu à scrit Sant Paulin patriarcje di Aquilee. ” E Marc, scherçant: “Ma mestri, simpri robe vecje di Aquilee!” Sustât, l’organist lu bloche: “Frut, prime di fevelâ, scoltile!” Al poie lis mans su la tastiere e al tache la prime strofe. Une musiche dolce e clare, ancestrâl. E somee che e rivi drete di Cividât, partide 1200 agns fa. Prime che i doi a vierzedin la bocje, Pieri ju ferme: “Cumò o lin te ostarie, se no mi ven la pivide, e alì o fevelìn.”


text:
Americhis
Lis Americhis, dispès clamadis nome Americhe, a son doi continents tacâts fra di lôr cu l'istmi di Panama. I doi continents a son l'Americhe dal Nord e l'Americhe dal Sud.
Lis Americhis a confinin a Nord cul ocean Glaciâl Artic, a est cul ocean Atlantic e a soreli pognet cul ocean Pacific. La Americhe dal Nord e je separade de Asie dal stret di Bering a nord-ovest dal continent.
A voltis cun Americhe dal Nord si intint nome la part plui a nord (Stâts Unîts e Canadà), che e jere stade colonizade sore dut dai inglês. La Americhe Centrâl e fâs part de Americhe setentrionâl, ancje se ideologjicametri e forme, adun cu la Americhe dal Sud, la Americhe latine.
La Americhe e ven clamade ancje gnûf mont par disferenceâle dal vieri mont (Europe, Asie e Afriche).
L'om al è rivât intes Americhis uns 30.000 agns indaûr passant pal stret di Bering cuant che al jere dut glaçât. Planc planc al à colonizât dut il continent e a son nassudis des civiltâts tant che i Mayas, i Incas e i Aztecs, isoladis dal rest dal mont.
Al somee che i prins europeans a rivâ in Americhe dal Nord a sedin stâts i vichincs ator dal 1100 dopo di Crist. Dut chest nol jere cognossût in Europe, tant e je vere che la scuvierte de Americhe, fate di Cristoful Colomp intal 1492, e je sucedude par câs, parcè che l’esploradôr al pensave di rivâ in Indie.
Il non Americhe al è stât inventât dal cartograf todesc Martin Waldseemüller in onôr a chel dal esploradôr Amerigo Vespucci.
Lis Americhis a àn une superficie di 42.223.788 chilometris cuadrâts, ven a stâi pôc di mancul di chê de Asie, la popolazion e je di plui di 800.000.000 di abitants cuntune densitât medie di cirche 19 abitants par chilometri cuadrât. Intes Americhis a son 35 nazions indipendentis (23 tal Nord e 13 tal Sud) e un pôcs di teritoris semi-indipendents.


text:
“Punto impresa”, un gnûf sportel inviât de Universitât dal Friûl in graciis dal contribût de Fondazione Friuli che ogni an al permet a 800 students di cjatâ lavôr. Che la Fondazione Friuli e vedi simpri vude une cierte atenzion pal mont de formazion si sa, ma in chest câs o fevelìn di un supuart inviât dal Ateneu furlan par miorâ i rapuarts jenfri Universitât e impresis. Chest gnûf servizi si clame “Punto impresa”: «Te nestre Universitât – al spieghe il referent dal ufici Marco Sartor – a lavorin 600 personis tra docents e ricercjadôrs tai diviers indreçaments di studi. Al è clâr che cuant che lis impresis a vegnin a domandâ un jutori al Ateneu si cjatin denant a di une babilonie. Par chest, trê mês indaûr al è stât inviât il sportel “Punto impresa”: al è un ufici – che i siei riferiments si cjatin ancje sul web e sui social network – che al è viert dute la setemane, e dulà che lis impresis a vegnin indreçadis te maniere miôr su la fonde di ce che a domandin».
Za in passât, la Universitât dal Friûl e veve inviât un rapuart cu lis impresis che a cirin determinadis figuris, e chest al à permetût a sù par jù 800 students ogni an di cjatâ lavôr midiant di un sisteme che al jude a tirâ dongje i curriculums par zirâju aes impresis che a domandin ciertis cognossincis. Cul supuart de Fondazione Friuli si à podût garantî un servizi inmò plui elaborât che al è stât inviât tai ultins trê mês: «Un altri servizi che o din – al spieghe simpri Sartor – al è chel di judâ lis impresis a risolvi lis lôr problematichis. Par esempli: si è presentade une aziende che e veve la necessitât di smaltî la plastiche. Nô o vin metût dongje i nestris ricercjadôrs e une aziende siderurgjiche par capî se chê tipologjie di plastiche e podeve jessi doprade di cheste ultime realtât produtive».
Un tierç jutori che “Punto impresa” al met a disposizion des realtâts produtivis dal teritori (e no dome, viodût che lis richiestis a rivin ancje des regjons dongje), al tocje la formazion: «Al capite tantis voltis – al siere Sartor – che lis impresis a vedin la necessitât di cualificâ il lôr personâl: par esempli, a àn tant che dipendents architets che dut câs no san nuie di “project management”. In chei câs, nô o sin in stât di inmaneâ i cussì clamâts “Master corporate academy” che a son masters che si davuelzin dentri dai locâi de aziende, come un distacament de Universitât dentri des impresis. O vin ancje lavorât in teme di trasferiment tecnologjic, cemût che al è capitât inte suaze de colaborazion cu la Fondazione Illy Caffé». ❚
Piero Cargnelutti


text:
Il program radiofonic plui moderni e, duncje, plui indevant di dutis lis antenis furlanis lu à Onde Furlane. Si clame il “Balon al è di ducj”. Si che duncje, un gno ami, che nancje al sa trops zuiadôrs che a tirin il balon intune partide e che des impresis dai fantats di Guidolin, la domenie, a indi fâs di mancul, mi à telefonât chê altre setemane par domandâmi cui mai che al fos stât chel Enrico Turloni, che vie Facebook lu veve coopatât dentri di un grup, particolarmentri atîf di coments, dibatiments e chat. Il grup virtuâl su Fb al jere, apont, chel de trasmission di Rof.
O soi lat a spiâ. E o ai vude la iluminazion.
La pensade di Turloni e je divierse di cemût che facebook al ven doprât di altris trasmissions o cjanâi televisîfs locâi. Il condutôr al fâs la sô diramazion fisiche, continuazion di un dibatiment, za fat o in corse. Moment par pandi gnovis, che nol pues dâ in direte. Come se ce che al è stât dit fintremai in chel moment nol ves mai fin. E chel che no si rive adore a contâ par mancjance di timp, al continue intun altri spazi, dulà che vincui di vôs e di opinions, tecnics o psicologjics che a sedin, si sfantin: la rêt.
Il radioscoltadôr al mangje cence mai saceâsi.
In altris Paîs dal mont si dopre il stes sisteme. O viodevi propit chê altre dì, il cjanâl televisîf american Cnn cul nomenât anchor Anderson Cooper, che al invidave a seguî i inzornaments e a mandâ un personâl contribût su lis cuistions, doprant facebook, twitter o a spiâ servizis esclusîfs par il web. Ce dî? Il grup virtuâl al fâs deventâ chest balon pardabon di ducj. Magari cussì no, ae fin si cjate dentri ancje int che no centre o no voleve savênt. Convertide di cetante inovazion. O speri che cualchidun a copii il model. Par esempli, un non a câs: Telefriuli. In principi e ae fin dal tg, il gjornalist nus vise: «Vi ricordiamo la nostra presenza su facebook. Cercateci». Vêr, ma digjitait e cjatait lis diferencis, tal mût di doprâ l’imprest. Ae trasmission di Turloni al va ricognossût il primât di vê dât une altre dimension ae radio. Oltri la unidirezionalitât comunicative dal microfon. Chapeau.
PS: A proposit de vuere di Tavagnà (che si viodi articul dal mes passât), spiait une altre mosse. Di un mês, part de programazion di “Free” e je passade ancje sul satelite (593 di Sky), insiemit cu la sûr Antennatre Nordest.
JAN TOTI
CULTURE – FRIÛL TAL ETERE. Il balon al devente di ducj............
Il program radiofonic plui moderni e, duncje, plui indevant di dutis lis antenis furlanis lu à Onde Furlane. Si clame il “Balon al è di ducj”. Si che duncje, un gno ami, che nancje al sa trops zuiadôrs che a tirin il balon intune partide e che des impresis dai fantats di Guidolin, la domenie, a indi fâs di mancul, mi à telefonât chê altre setemane par domandâmi cui mai che al fos stât chel Enrico Turloni, che vie Facebook lu veve coopatât dentri di un grup, particolarmentri atîf di coments, dibatiments e chat. Il grup virtuâl su Fb al jere, apont, chel de trasmission di Rof.


text:
Daspò la conclusion dal cussì clamât compromès sul numar dai cartei bilengâi in Carinzie, il guvier al à anunciât tal Març di chest an di preparâ gnovis modifichis de leç di minorance, che cheste volte a rivuardin no dome i slovens carinzians ma dutis lis minorancis. Il centri dai grups etnics (Volksgruppenzentrum) al à rinovade la sô critiche dal progjet ae modifiche de leç nazionâl pes minorancis. Daûr il president dal centri, Marjan Pipp, no saran suficients emendaments o corezions dal prin document presentât dal guvier. Miôr, i grups etnics a domandin un ritîr complet dal progjet. «Une riforme de leç si scugnarès fâle a nivel parlamentâr e no cul segretari di stât Joseph Ostermayer, come tal câs dai cartei bilengâi in Carinzie», al à sotlineât Pipp intune conference stampe.
Mioraments necessaris tal cjamp de istruzion e dai media_ Un altri fatôr di critiche, daûr di chel che al dîs il Centri, al è che la Cancelarie federâl no à fatis buinis lis propuestis des organizazions dai grups di minorance. Tal progjet presentât dal segretari di stât no si cjate nissun miorament tal cjamp de istruzion e dai mass media. La associazion culturâl cravuate, in plui, e domande tal Burgenland l’ûs des formis bilengâls tai uficis comunâi.
Grant scandul_ Il president dal Centri e politic sloven carintian Pipp al à dineât ancjemò une volte che il progjet al sedi stât coordenât cun ducj i grups etnics, come che al voleve mostrâ il responsabil dal guvier Ostermayer ae presentazion dal progjet.
In realtât, al è stât dut ”un grant scandul”, al à dit Pipp. Josef Plank, il rapresentant dai Burgenland-ongjarês (il Burgenland al è stât fin al 1920 une provincie ongjarese) al à rimarcât che la leç in vigôr ”e je miôr a pet de propueste atuâl”.
I polacs a vuelin jessi ricognossûts tant che grup etnic_ Dal inizi dal secul XII un gran numar di fameis polachis si son stabilidis a Viene. Za tal 1860 la capitâl austriache e à 4700 abitants di lenghe polache. Lis primis organizazions rapresentativis polachis a son stadis impastanadis za tal secul XIX. La plui grande organizazion e je la Strzecha (www.strzecha.at) che e opere costantementri fin in dì di vuê (la peraule ”Strecha” e je come la slovene streha »tet«).
«O vin cirût par agns il ricognossiment tant che grup etnic», e sclarìs Barbara Pflügl-Sienkiewicz, puartevôs di Strzecha. “Purtrop, cence sucès”.
L’an passât, osservadôrs dal Consei European a àn visitât la organizazion Strzecha par informâsi su la situazion atuâl de minorance polache. «Ancje se i polacs a vivin chi di gjenerazions, lis lôr lidrîs a van indaûr ae monarchie, a son associazions che a lavorin di continui», al dîs Mikel Hubert, segretari gjenerâl dal centri grups etnics a Viene, ”e ancjemò no son ricognossûts.”
I grups etnics ricognossûts a gjoldin de protezion dal Stât, a son membris dai conseis di aministrazion dai grups etnics e a ricevin la poie finanziarie pes lôr variis ativitât, par esempli il supuart pai media, la culture e la lenghe. ■
JANEZ ERAT
AUSTRIE. I rapresentants dai grups etnics a domandin un ritîr complet dal progjet di riforme de leç di minorance............
Daspò la conclusion dal cussì clamât compromès sul numar dai cartei bilengâi in Carinzie, il guvier al à anunciât tal Març di chest an di preparâ gnovis modifichis de leç di minorance, che cheste volte a rivuardin no dome i slovens carinzians ma dutis lis minorancis. Il centri dai grups etnics (Volksgruppenzentrum) al à rinovade la sô critiche dal progjet ae modifiche de leç nazionâl pes minorancis. Daûr il president dal centri, Marjan Pipp, no saran suficients emendaments o corezions dal prin document presentât dal guvier. Miôr, i grups etnics a domandin un ritîr complet dal progjet. «Une riforme de leç si scugnarès fâle a nivel parlamentâr e no cul segretari di stât Joseph Ostermayer, come tal câs dai cartei bilengâi in Carinzie», al à sotlineât Pipp intune conference stampe.


text:
Ai 21 di Fevrâr dal 1952, un trop di students bengalês de universitât di Dacca a son stâts copâts des fuarcis militârs dal Pakistan, che alore al cjapave dentri ancje il Bangladesh, parcè che a protestavin pal mancjât ricognossiment dal bengalês tant che lenghe uficiâl. Chê stesse dì, inte Antighe Rome si celebrave la fieste di Tacita Muta, la ninfe cjantarine che Jupitar i taià la lenghe par vê pandût a Junon i siei tradiments.
E je nassude di chi la volontât di meti adun un premi par ricognossi lis lenghis minoritariis, e chest an al è stât dât a Silvia Piacentini, poetesse in lenghe furlane, e ae fie Caterina, musiciste e cjantautore, pal contribût impuartant ae valorizazion e difusion de lôr lenghe mari.
Piacentini, miedie in pension, intal cors dai agns e veve lassât i siei scrits intun scansel, ma in graciis de pratiche artistiche de fie a àn cjatade gnove vite.
Il furlan de memorie, dai ricuarts di infanzie a Vildivar, plens di risonancis di un passât che al torne a jessi esplorât, musicâts e acompagnâts de armoniche e dal piano. Une performance musicâl e poetiche origjinâl sul idiome pierdût e la vôs cjatade.
A onorâlis a Rome, propit in ocasion de Zornade mondiâl dedicade aes lenghis minoritariis volude de Unesco, e je stade la Associazion internazionâl dai critics leteraris, il Fogolâr Furlan e il Gremio dai Sarts. E cussì, in sierade, il regâl al è stât propit in “limba sarda”, te lenghe sarde. Il fradi Vicenzo, fisic te universitât di Cagliari e ghitarist jazz amadôr, al à acompagnât la mari e la sûr intun regâl aes lenghis minoritariis, ae ereditât di no dispierdi par unî comunitâts. ❚


text:
Intervista immaginaria a Tiziano Tessitori. Il gnûf libri di Roberto Meroi: «Tessitori al jere un om straordenari, bisugnave fâi comentâ ancje ce che al è sucedût dopo de sô muart ». Ai 27 di Jugn a colin i 70 agns de aprovazion dal emendament che il senatôr furlan Tiziano Tessitori al presentà par fâ nassi la Regjon Friûl. No je lade cemût che lui al voleve, lu savìn, ma la figure di chest om politic e je restade model di un concet san e sclet di autonomie. E la pene simpri ative di un dai scritôrs plui prolifics dal nestri panorame culturâl, ven a stâi Roberto Meroi, no podeve lassâsi scjampâ la ocasion di chest impuartant inovâl par frontâ l’argoment, cuntune Intervista immaginaria a Tiziano Tessitori che e je pardabon dute di lei. Parcè? Intant parcè che al è un libri documentât e precîs inte ricostruzion storiche, ancje se il dialic cul senatôr al è naturalmentri inventât. Po dopo, parcè che al è un libri didatic: par ducj chei politics che si jemplin la bocje di autonomie ma no le finissin mai di jessi sotans fin te medole.
Cemût ise nassude la idee dal libri?
Tessitori al jere un om straordenari e la sô vite e i siei merits a levin contâts midiant dal ricuart dai siei ats e dai siei discors. Ma nol baste. Bisugnave fâi comentâ ancje ce che al è sucedût dopo de sô muart tal 1973, ce che e je deventade cheste Regjon. Par chest, o ai sielzût di fâ continuâ la nestre conversazion e imagjinâ ce che al disarès ancje dal Friûl di vuê …
E ce disaressial?
I colaressin i braçs. Si sintarès fûr puest. Dopo al fasarès di dut par fâ resonâ chei che a àn une responsabilitât di guvier su lis istituzions, su la economie e su la societât dal teritori. Ma i sarès dificil cjatâ orelis che a scoltin, parcè che vuê al è cambiât dut. A son cambiadis lis personis, i partîts, il nestri sisteme politic. Lui al jere une machine di preferencis, parcè che al jere om di popul. Vuê invezit, cu lis listis blocadis, par jessi elets al baste jessi ben cjalâts des segretariis dai partîts. Ce che e pense la int nol conte nuie.
Duncje la crisi e je prin di dut di rapresentance…
Sì, ma no dome. E je ancje di valôrs. I furlans si fidavin di Tessitori parcè che lu cognossevin come un che al steve tal mieç di lôr. Ma ancje parcè che nol veve bisugne di fâ politiche pal pagnut: si è dimetût plui di une volte par pure dignitât. Une peraule che in dì di vuê no somee contâ cussì tant.
Vuê la coerence aie lassât il puest al jessi tacâts ae cjadree?
Lui al fo candidât dal Partît Popolâr tal 1921 pe sô esperience inte Union dal Lavôr. Ducj a savevin che a 25 agns nol sarès stât eleibil, ma i vevin prometût che e sarès stade une deroghe. La deroghe no rivà e dopo 6 mês des elezions, lui si è sintût doprât e si è tirât fûr dal Partît, de segretarie dal sindicât blanc e ancje dal gjornâl. Par dut il timp dal fassisim, al à davuelte la sô profession cidin. E dopo al è stât riclamât in servizi, no dome de Dc ma di dute la societât furlane. Par vê une misure de sô autorevolece, al baste visâsi che intal stes timp al è stât president de Deputazion di Storie Patrie, Ente Friuli nel Mondo e Societât Filologjiche. I furlans i àn simpri dât un credit grandonon. Vuê esistino ancjemò oms di cheste fate?
Il libri al è dividût in doi. Parcè?
Parcè che al è un moment dulà che la storie di Tessitori e je particolarmentri dramatiche. Cuant che lui, avilît e scunît, al moment de votazion dal Statût di chê Regjon che e je saltade fûr dai acuardis fra la Dc di Pordenon e chê di Triest, al à scugnût astignîsi. Il pari di une Regjon che si asten dal batiâle al è il spieli di une situazion une vore dure di frontâ. E sì che lui se jere viodude grivie plui di une volte: il Fassio i veve brusade la tipografie dal gjornâl, e plui tart, tal mieç de sô azion pe autonomie de Regjon, i vevin ancje metude une bombe fûr di cjase sô, in viâl Vignesie. Ma Tessitori no si è mai pleât. Per fotoritrattino Meroi da una colonna da mettere fra l’intervista o per il libro (direi non tondo che fa “morto” che ormai li mettiamo tutti così: http://www.udin-e.it/wp-content/uploads/2011/09/RobertoMeroi001.jpg
✒ Walter Tomada
_____________________________
Ursule, chel altri libri dut di ridi
Roberto Meroi al à vût scrit plui di trente libris sui temis plui diviers: de storie ae politiche, dal sport ae narative. Fin cumò e jere dut câs pôc cognossude la sô vene umoristiche, che di plui di vincjecinc agns e jere restade platade dopo libris come Sgrisui (1985) e Un condomini clamât Europe (1990). Par no lassâ i siei letôrs cul dubi di jessi deventât masse seriôs, Meroi al à a pene publicât cun L’Orto della Cultura un romanç satiric dal titul La vite ardinte di Ursule Bidine. E je la storie di une “fantate” di 98 agns, che e conte no dome i ricuarts di cuant che e jere zovine, ma ancje cemût che si rive adore a soterâ disesiet miedis e a vê ancjemò plui di cualchi sgrisul intor. Ursule e va a viodi i ospizis dome pes amiis, e e continue a tignîsi in forme cu lis termis e a coltivâ la passion di internet. Une passion gnove, che no pues dislidrisâ, chê pe scuadre di balon dal Udin. Parcè che i furlans a puedin fâ di mancul di dut, ma no di lâ daûr dai campions di cjase nestre. Un libri di lei di 0 a 99 agns. (W.T.)


text:
DODO+ e i siei consulents a puedin garantî un supuart continuatîf al imprenditôr pes strategjiis aziendâls plui impuartantis. In chest câs la ativitât di analisi e di monitorament de situazion aziendâl dal pont di viste economic e finanziari a deventin un percors di condividi in maniere fisse cul imprenditôr-client.
Il fin al è chel di cjatâ lis soluzions plui justis indreçadis al miorament des prestazions aziendâls sul lunc periodi. Il nestri obietîf al è di furnî indicazions e metodis a dutis lis aziendis che a àn bisugne di un management temporani, integrât cun chel esistent, che al lavore par timp e cun competence pal client par rivâ ai obietîfs fissâts.
DODO+ al jentre tant che colaboradôr tra i colaboradôrs dome cuntun fin: scuvierzi e valorizâ lis potenzialitâts singulis, par agjevolâ il lavôr di scuadre.
O sin sigûrs che cheste e sedi la strade juste e la diference che nô o rivìn a percepî rispiet aes consulencis aziendâls classichis, dulà che si "assegnin i compits e dopo si verifichin", e sta propit intal fat che nô no puartìn dal esterni un mût di fâ precostituît, no imponìn mai il gjenar di zûc, ma "o alenìn" la scuadre a zuiâ miôr intal rûl dulà che e à zuiât simpri, judantle a scuvierzi il rûl che plui si confâs a jê.
La nestre scuadre e motivarà il personâl creant une atmosfere di colaborazion naturâl che di chê la aziende e gjavarà fûr cetancj benefics. In sintesi, ce che al ufrìs DODO+ al è une consulence "partnership" che nus fasarà sintî un toc de aziende e dai siei obietîfs.
Chest supuart al sarà metût in vore traviers dai nestris Temporary Manager e Innovation Manager.
Il TEMPORARY MANAGER si interesse di:
Disvilup dal Business
- Jutori ae proprietât inte gjestion aziendâl, Direzion Gjenerâl.
- Direzion comerciâl, disvilup di rêts comerciâls e/o gnûfs canâi distributîfs in Italie e tal forest.
- Start-up di gnûfs progjets, NewCo, lanç di gnûfs brand/prodots, viertidure di business, ativitâts o filiâls forestis gnûfs.
- Cressite sostignude che e domandi managjerialitâts superiôrs e di respîr internazionâl.
- Jutori dai invistidôrs inte acuisizion di aziendis o inte creazion di joint-venture.
Marketing Strategjic
- Cambi de strategjie aziendâl, riposizionament dal brand, value pricing, ricercjis e analisi di marcjât.
- Ricercje di gnûfs canâi di vendite (rivendidôrs, distributôrs, VPC, franchising, web, shop-in-shop, one-flag shop).
- Gjestion di centris media, agjenziis di PR, organizazion di events e fieriis.
- Ideazion di une gnove marche o prodot, co-branding e marketing coordenât, below-the-line.
Situazions di crisi
- Turnaround, risanament e rilanç aziendâl (part riorganizative e comerciâl).
- Passaç gjenerazionâl (funzion di "puint" tra il fondadôr e lis gnovis gjenerazions).
- Assence contingjente o slontanament di un manager clâf.
- Integrazion culturâl e organizative sucessive a une acuisizion.
- Otimizazion di coscj e spesis, assets, proceduris, razionalizazion dal personâl.
- Delocalizazion produtive e outsourcing di procès (Europe dal Est, Cine, Indie).
- Gjestion di une filiâl, consociade o marcjâts forescj in fase di crisi.
Check-up aziendâl
In agns tant che chescj, di crisi e di ripensament dal business e dal disvilup futûr in contescj no plui dome regjonâi, ma globâi e a grande velocitât di cambiament, la visite di control de bande di un manager esterni ae aziende, e il confront cun lui, a puedin judâ une vore un imprenditôr prevident e inovatîf, che al desideri miorâ e rindi plui zovevulis lis sôs azions, adotant soluzions che a son il risultât di une esperience plurienâl une vore eterogjenie. Dut chest a coscj contignûts e cun rispuestis pardabon sveltis.
L’INNOVATION MANAGER al è la figure in stât di acelerâ i procès di inovazion e di digjitalizazion des aziendis.
Cuant che o fevelìn di inovazion vuê, o fasìn riferiment a diviers aspiets. Si pues tratâ di prodots e servizis dal dut gnûfs, o modificazions significativis a chei che a esistin za par che a rispuindin a gnovis esigjencis di marcjât; si pues tratâ di rivoluzions intai procès organizatîfs o produtîfs; si pues tratâ fintremai di adotâ une forme dal dut gnove di organizazion aziendâl.
Si partìs di une analisi e di un monitorament di dutis lis funzions dal business par capî cuâi di chescj aspiets al vedi bisugne di un intervent, o cuâi che a sedin i plui sensibii in teme di inovazion.
Po dopo si va indenant cuntune figure che par un periodi di timp e ven inseride inte ativitât par fâ il so compit di rinovament. A coventin cognossincis tecnichis e tecnologjichis, competencis in marketing che a vuidin cheste figure intal studi dal marcjât di riferiment par individuâ lis strategjiis justis di meti in vore par fâ front ai cambiaments ancje in confront dai concorints. A coventin capacitâts di gjestion aziendâl e indreçadis a capî cemût trasformâ i procès organizatîfs dal univiers aziende, ancje intune otiche di stimolazion de creativitât dentri dal grup di lavôr; e competencis in materie economiche finanziarie parcè che si sint a fuart la dibisugne di planificâ une strategjie di inovazion ancje in chest sens..
"DODO+ e je colegade cul mont des universitâts e de ricercje, cun pôi tecnologjics, aceleradôrs, incubadôrs e dipartiments di trasferiment tecnologjic".


text:
6,00 € 4,00 €
… E ALTRIS ZÛCS ENIGMISTICS
a cura di / par cure di ALESSANDRA KERSEVAN e GIULIANO VELLISCIG
Un imprest didatic par imparà zuiant. Il prin numar al è pai fruts, il secont pai frutats de scuole medie, ma ancje gjoldibii e plasevui pai grants. Il tierç numar par ducj.
Imparare giocando. Il primo numero è dedicato alle scuole elementari, il secondo ai ragazzi delle medie. Entrambi sono piacevoli e divertenti anche per i grandi. Il terzo numero è per tutti.
E à colaborât: Francesca Gregoricchio
Dissens pai zûcs di Francesca Gregoricchio e Paola D’Elia
Dissen de cuvierte e impagjinazion: Paola D’Elia
Revision pe grafie uficiâl: Elena Pecile (Sportel pe lenghe furlane dal Comun di Tavagnà) e Donato Toffoli
Esaurito
Il progjet di cheste publicazion, tacât cu la edizion pai fruts des scuelis primariis e po dopo des mediis, si siere cun chest librut indreçât ai grancj, che al met adun simpri la lenghe furlane e il zûc.
Un Mandi di cûr
Recensioni
Ancora non ci sono recensioni.
Ti potrebbe interessare…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
Prodotti correlati
-
16,00 €
di ALESSANDRA KERSEVAN e GIANCARLO VELLISCIG Un lavôr zaromai “storic”, che al à compagnât gjenerazions di fruts furlans. Librut e CD a proponin cjançons e filastrocjis…
-
30,00 €20,00 €
di ADRIAN CESCJE … Al è un memoreâ e un cusî sbrendui di scrituris sepulidis sot des tantis cjartis che, come tes stratificazions gjeologjichis dai crets…
-
13,00 €
POESIE 1991-1995 di LEONARDO ZANIER Poesiis par furlan cun traduzion par talian. Une poesie che fevele, di animâi, di plantis, di cunfins, di ints,…
-
15,00 €
STORIIS DI FÛC E DI FUM / STORIE DI FUOCO E DI FUMO di CRISTINA NOACCO Lizeris, ferbintis, dramatichis, zentîls. Lis conte la vôs…
-
15,00 €
di LUSSIA DI UANIS Lussia di Uanis, scritore e artiste, cu la storie dal farc Bepopalon e dal farcut so nevôt nus ufrìs une…
-
17,00 €13,00 €
POESIE E PROSE 1981-2012 di LEONARDO ZANIER “Se non c’è più un mondo non può più esserci poesia. Quel che ancora è chiamato tale…
-
12,00 €
INTE BASSE FURLANE CU LIS VICENDIS DAI MULINÂRS DI MUÇANE di CRISTIAN SEDRAN Cheste e je la storie di trê gjenerazions di mulinârs dal…
-
13,00 €
di RUDYARD KIPLING Traduzioni e illustrazioni / Traduzions e ilustrazions: FRANCESCA GREGORICCHIO Opare uniche tal so gjenar: lis plui bielis storiis di Kipling sui animâi…
-
13,00 €
di DEBORAH CRAPIZ e DORIANA ALESSIO Il Memory al è fat di doi macs di 19 tessaris (o cjartis), compagnis a dôs a dôs. Prin…
-
8,00 €
di FRANCESCA GREGORICCHIO Crodêso che une frute cui zenoi scussâts parcè che i plâs zuiâ no dome cu lis pipinis e sedi une frute…


text:
Prissinin al è un biel comun bagnât dal flum Stele e logât tes tieris daûr di une des localitâts balneârs plui innomenadis dal mâr Adriatic, Lignan, in provincie di Udin.
Cuntune popolazion di passe 1.500 abitants, intune aree di plui o mancul 27 chilometris cuadrâts tes planis de Basse furlane, si caraterize pe buine cualitât dal ambient naturâl e de vite, pe vivarosetât sincire dal associazionisim, pes trativis storichis e pes architeturis rurâls interessantis, valorizadis ancje di itineraris tematics tant che chel dal flum Stele, di pistis ciclabilis, di percors cu la canoe dilunc dal flum, di ativitâts di dipuart e di agriturisims.
Il nucli abitât plui antîc dal comun di Prissinins al è Titian. Chest al è un toponim prediâl, che al ven dal non di persone Titilius, cul finâl in -anus, invezit chel di Prissinins al ven di Prece(n)nius. I etims a son la testemoneance che la origjin di chescj lûcs e je salacor romane.
Il prin centri abitât si cjatave su la rive dal Stele, inte localitât che vuê, par talian, si clame Zucca.
Vie pai secui, il teritori al è stât possediment dal Ordin teutonic: culì, di fat, e esisteve une des raris fondazions – se no la uniche in Friûl – dai Cavalîrs teutonics. Nassude tal XIII secul, e dave acet ai pelegrins di origjin todescje che a levin te Tiere Sante e che a rivavin culì par po imbarcjâsi dal puart di Tisane. I pelegrins di origjin taliane, invezit, a jerin ospitâts a Roncjis tal ospizi dai Cavalîrs di Malte.
Te epoche patriarcjâl, Prissinins al passe sot dai conts di Gurize e po dopo, tor il 1400 (cualchidun al dîs tor il 1370), al ven cedût ai Jesuitis che a gjestivin un convent. Plui tart, al devente possediment de Republiche di Vignesie, e al va daûr dal destin de Serenissime che, cul Tratât di Cjampfuarmit dai 17 di Otubar dal 1797, e passe sot dal domini austriac fin al 1866, gjavât il curt periodi francês.
Par vie dal fenomen dal bradisisim, il teren si à sbassât e, a tacâ dal Cuatricent, tantis areis a son stadis invadudis de lagune, che si slargjave fin a chel che al è il canâl di Aghe Bona. La bonifiche de zone e je tacade dopo de prime vuere mondiâl.
Di interès storic e religjôs cetant impuartant e je la presince, a Titian, dal santuari une vore antîc de “Madonna della Neve“, clamade Madone di Titian, che la sô fieste e cole in Avost.
Chest al è un edifici di cult indulà che a son passadis une vore di gjenerazions, cuntune struture no clare, stant che la sô costruzion origjinarie e je dal XIII secul, aben che la struture e somei tant plui antighe, di lidrîs bizantine. Dut câs, sul architrâf di piere dal portâl di acès de sô gleseute, i cavalîrs cu la crôs nere a àn lassât il segn dal lôr “pium dodalitium”, midiant di trê stemis: tal centri, la crôs dal Ordin di Sante Marie dai teutonics di Jerusalem; di une bande la steme di Johann von Hussen “Komtur” (Comandant) par Prissinins dal Ordin teutonic; di chê altre, chel di Filip di Hoenstein, ancje chel Komtur dal Ordin teutonic pal feut di Prissinins.
Dilunc dai agns, e je stade tramandade la esistence di un cjistiel di Prissinins, documentât fintremai il XII secul, e deventât po dopo possediment dal Ordin dai cavalîrs teutonics. Dentri di cheste fuartece si cjatavin – di là dai edificis di aministrazion e di funzionament dal “hospitium” e dai lozaments dal presidi di difese militâr – ancje un convent di muiniis teutonichis e la glesie di Sante Marie di Jerusalem. Dopo de sopression dai religjôs de Compagnie di Jesù, la gleseute e je deventade la stale dal cont Cassìs Faraon che, tal 1789, al veve comprât il possediment di Prissinins. Ta chest periodi e nas la liende dal “tesaur dai Jesuitis” platât in cheste glesie e che nol è mai stât cjatât, ancje par vie che l’edifici al è stât sdrumât di siôrs dal lûc vignûts dopo. Dal periodi dai Cassìs Faraon e je, par altri, la costruzion, su lis rudinis di edificis dai Teutonics, dal Canevon: un edifici di fate architetoniche magnifiche, che si drece cidin intal centri di Prissinins ancjemò in dì di vuê. Cumò, di là de gleseute di Titian, Prissinins al presente une parochiâl dedicade a Sant Martin dal XVII secul.
La aministrazion, la Pro loco e lis diviersis associazions a son simpri impegnadis te organizazion di iniziativis di divertiment, musiche, culture e sport, che si dan dongje te penultime setemane di Avost vie pe tradizionâl “Festa sul Fiume Stella“.
Dal 1992, il Comun al è zimulât cul paîs di Albrechtice in Moravie, une comunitât distante pe gjeografie, ma unide de presince dal Ordin dai Cavalîrs teutonics.
Precenicco, ameno Comune lambito dal fiume Stella, è situato nell’entroterra di una delle più rinomate località balneari del mare Adriatico, Lignano Sabbiadoro, in provincia di Udine.
Con una popolazione di oltre 1.500 abitanti distribuiti su una superficie di circa 27 kmq nella bassa pianura friulana, si caratterizza per una buona qualità dell’ambiente naturale e della vita, una notevole vivacità dell’associazionismo e interessanti attrattive storiche e architetture rurali, valorizzate anche da itinerari tematici quali la risalita del fiume Stella, piste ciclabili, discese del fiume in canoa, attività diportistiche e agriturismi.
Il nucleo abitato più antico del comune di Precenicco è Titiano, il cui nome deriva da un toponimo prediale in -anus Titilius. Allo stesso modo, anche Precenicco deriva dal prediale Prece(n)nius: ciò testimonia un’origine quasi certamente romana di questi luoghi.
Il primo centro abitato si trovava in riva allo Stella, nella località che oggi è chiamata Zucca.
Nel corso dei secoli il territorio fu possedimento dell’Ordine Teutonico e qui esisteva una delle pochissime fondazioni, se non l’unica in Friuli, dei Cavalieri Teutonici sorta nel XIII secolo per ospitare i pellegrini di origine tedesca che si recavano in Terrasanta, i quali convergevano nella zona per imbarcarsi poi da Porto Latisana. I pellegrini di origine italiana, invece, erano ospitati a Ronchis presso l’ospizio dei Cavalieri di Malta.
Nell’epoca patriarcale Precenicco passò sotto i conti di Gorizia e quindi attorno al 1400 (secondo alcuni all’incirca nel 1370) fu ceduto ai gesuiti che vi mantennero un convento. Più tardi divenne possesso della Repubblica Veneta e seguì le sorti della Serenissima che con il trattato di Campoformido del 17 ottobre 1797 passò sotto il dominio austriaco e vi rimase, salvo il breve periodo francese, sino al 1866.
Per un fenomeno di bradisismo, il terreno si abbassò e dal Quattrocento molte aree furono ricoperte dalla laguna, che si estendeva sino al cosiddetto canale di Acqua Bona. La bonifica della zona cominciò dopo la prima guerra mondiale.
Di notevole interesse storico e religioso è la presenza, a Titiano, dell’antichissimo santuario della “Madonna della Neve” (Madone di Titian), la cui festa cade ogni anno ad agosto.
Un luogo dove generazioni e generazioni si sono succedute, dal significato oscuro, inconscio, in un edificio di culto la cui costruzione originaria risale al XIII secolo, sebbene la struttura sembri molto più antica, di matrice bizantina. Ma è sull’architrave lapidea del portale di accesso della sua chiesetta che i cavalieri nero-crociati hanno lasciato il marchio del loro “pium sodalitium”; la loro traccia si concentra in tre stemmi: al centro, la croce dell’Ordine di Santa Maria dei Teutonici di Gerusalemme; al lato lo stemma di Johann von Hussen “komtur” (Comandante) per Precenicco dell’Ordine Teutonico; dall’altro, quello di Filippo di Hoenstein, pure komtur per il feudo precenicchese dell’Ordine Teutonico.
Storicamente, si tramanda l’esistenza di un castello di Precenicco, documentato sin dal XII secolo e divenuto in seguito possedimento dell’Ordine dei cavalieri teutonici. All’interno di questa fortezza avevano sede, oltre agli edifici di amministrazione e di funzionamento dell'”hospitium” e agli alloggi del presidio di difesa militare, anche un convento di monache teutoniche e la chiesa di Santa Maria Gerosolimitana. Dopo la soppressione dei religiosi della Compagnia di Gesù, la chiesetta venne ridotta a stalla dal conte Cassìs Faraone, che nel 1789 aveva acquistato il possedimento di Precenicco. In questo periodo fiorisce la leggenda del “tesoro dei gesuiti” allogato in questa chiesa, per altro mai trovato, anche perché l’edificio venne demolito dai successivi signori del luogo. Al periodo del faraone Cassìs risale, inoltre, la costruzione, sulle macerie di vecchi edifici dei teutonici, del Canevon, edificio dalla magnifica fattura architettonica che tutt’oggi si erge silenzioso nel centro di Precenicco.
Attualmente, oltre alla chiesetta di Titiano, Precenicco presenta una parrocchiale dedicata a San Martino e risalente al XVII secolo.
L’amministrazione, la pro loco e le diverse associazioni sono costantemente impegnate nell’organizzazione di variegate iniziative di svago, musica, cultura e sport, che culminano durante la penultima settimana di agosto nella tradizionale “Festa sul fiume Stella”.
Dal 1992, il Comune è gemellato con il paese di Albrecthice in Moravia, una comunità geograficamente distante, ma accomunata dalla presenza dell’Ordine dei Cavalieri Teutonici.


text:
Midiant de storie dai cognons furlans, si fâs ancje la storie dal nestri Friûl. Chest mês us proponìn i cognons di imprenditôrs furlans.
(Gjavâts fûr di I cognomi del Friuli di Enos Costantini e Giovanni Fantini ed. La Bassa/LithoStampa. O ringraciìn i autôrs pe disponibilitât e pe colaborazion).
DANIELI
Dal non di persone Denêl. Presint a Udin e Buri, plui difondût intal Venit e inaltrò in Italie. 1300 olim Danielis di Oculo, 1411 Jacobo Denelle a Sant Denêl.
DE ECCHER/ECCHER
Il cognon Eccher al è carateristic di Sapade/Plodn e al ven dal non di un borc di chê localitât turistiche. Ecche o Ekke intal dialet todesc di Sapade/Plodn e vûl dî “rilêf modest” o “cuel”.
PITTINI
Al pues derivâ dal non feminin antîc Pitie o plui probabilmentri di un diminutîf di Pit, che al è un diminutîf dal non Pieri. O visìn ancje che pit o piti si dopriju intal lengaç infantîl par dî ucielut o, in cualchi lûc, poleç. Al è carateristic di Glemone: 1552 Vizenzo figliolo di mistro Biasio Pitin de Artegna. Al è rapresentât ancje a Udin, Darte, Pordenon, Buie, Osôf, Tarcint, Tor di Zuin. A Mulinis di Tarcint il toponim casa Pittini.
SNAIDERO
Non di un mistîr, de peraule todescje che e vûl dî sartôr. Intal secul XV a Glemone a jerin un lanzilutus dicrus Snaider e un Leonardus Snaider. Cumò si pues dîlu tipic di Maian e Mels in comun di Colorêt di Montalban. Presint a Udin, Turide e Rivis di Sedean.
SOLARI
Di Solâr (o simii), toponim che al significhe lûc soreglât par esempli Solârs in comun di Ravasclêt; o ancje di solâr, il spazi jenfri l’ultin plan di un edifici e il cuviert.
Solari al è difondût massime in Cjanâl Pedarç in comun di Prât: inte frazion di Pesarie intal 1940 a jerin 61 fameis cun chest cognon. In chê val, il cognon al è atestât avonde adore tal timp e in formis che a fasin tirâ par la sô divignince di un toponim: 1339 Berthulo de Solar quondam Usigini dicte ville (Pesariis); 1459 Osainus de Solar.
A cjaval fra il Tresinte e il Cuatricent, a Udin al jere un Francisco cerdone che al ven clamât in alternative de Solâr, dicto Solâr, del Solario. Cumò il cognon al è rapresentât ben ancje a Udin e Tumieç. ❚
COGNONS DAL FRIÛL............
Midiant de storie dai cognons furlans, si fâs ancje la storie dal nestri Friûl. Chest mês us proponìn i cognons di imprenditôrs furlans.


text:
Auszug unserer bisherigen Spielorte von A bis Z
Attendorf, Aurolmünster, Bad Aussee, Bad Blumau, Bad Erlach, Bad Tölz, Bad Radkersburg, Bad Schallerbach, Bad Vöslau, Bad Zell, Baden, Bärnbach, Berg, Berndorf, Birkfeld, Braunau, Breitenau, Breitenbrunn, Breitenfurt, Brodingberg, Bruck an der Mur, Deutschfeistritz, Deutschlandsberg, Dobl, Ebensee, Eggersdorf b. Graz, Eibiswald, Eisenerz, Eisenstadt, Eppenstein, Erl, Erlauf, Fehring, Feistritz, Feldbach, Feldkirchen b. Graz, Fernitz, Frankenau-Unterpullendorf, Frankenburg am Hausruck, Freistadt, Friedberg, Frohnleiten, Fürstenfeld, Bablitz, Gaishorn am See, Gamlitz, Gasen, Geistthal, Gleinstätten, Gleisdorf, Gmunden, Gnas, Gössendorf, Gralla, Gramatneusiedl, Grambach, Gratkorn, Graz, Grieskirchen, Griffen, Gröbming, Groß St. Florian, Groß-Enzersdorf, Großklein, Großwarasdorf, Großwilfersdorf, Grünau im Almtal, Gurten, Güssing, Haag im Hausruck, Hallein, Hallstatt, Hallwang, Hart bei Graz, Hartberg, Hart-Purgstall, Haslau bei Birkfeld, Heiligenkreuz am Waasen, Herzogenburg, Hitzendorf, Illmitz, Ilz, Imst, Innsbruck, Irdning, Jennersdorf, Judenburg,, Judendorf-Straßengel, Kainbach b. Graz, Kaindorf, Kalsdorf b. Graz, Kapfenberg, Kematen a. d. Krems, Kirchbach, Kirchberg, Kirchdorf/Krems, Klagenfurt, Klein-Pöchlarn, Klöch, Klosterneuburg, Knittelfeld, Köflach, Kottingbrunn, Krems a. d. Donau, Krieglach, Kumberg, Laa a. d. Thaya, Laakirchen, Lafnitz, Landeck, Langenlois, Lannach, Lanzenkirche, Lassing, Lauterach, Lebring-St. Margarethen, Leibnitz, Leoben, Leutschach, Liebenfels, Lieboch, Lienz, Liezen, Ligist, Linz, Lutzmannsburg, Manning, Maria Enzersdorf, Mariazell, Markt Allhau, Markt Piesting, Mattersburg, Mattighofen, Mauterndorf, Mauthausen, Meiningen, Micheldorf i. OÖ, Millstatt, Mistelbach, Mödling, Modriach, Mondsee, Mühlen, Murau, Mureck, Mürzzuschlag, Neckenmarkt, Nestelbach b. Graz, Neuhofen a. d. Ybbs, Neunkirchen, Neusiedl a. See, Niederöblarn, Oberpullendorf, Oberschüthzen, Öblarn, Ohlsdorf, Ottensheim, Parndorf, Pasching, Perchtolsdorf, Pernitz, Peuerbach, Pinkafeld, Pirka, Pischelsdorf, Pitten, Pöchlarn, Pöllauberg, Pöls, Pressbaum, Pucking, Purkersdorf, Raaba, Radkersburg, Radstadt, Rassach, Rastenfeld, Ratten, Rauckenwarth, Ried i. Innkreis, Rohr i. Kremstal, Rohrbah in OÖ, Salzburg, Sankt Aegidi, St. Anna am Aigen, Sankt Bartholomä , St. Johann b. Herberstein, Sankt Lorenzen, Sankt Marein b. Graz, Sankt Marien, St. Martin im Sulmtal, St. Michael im Lungau, St. Oswald b. Plankenwarth, St. Pölten, St. Stefan ob Stainz, St. Stefan im Rosental, St. Veit a. d. Glan, Sattledt, Schäffern, Schalchen, Schärding, Scheiffling, Schwanenstadt, Schwechat, Seibersdorf, Seiersberg, Semriach, Söding, Södingberg, Spielfeld, Stainach, Stainz, Stattegg, Steinbach a. Ziehberg, Steyr, Stockerau, Stoob, Straden, Thal, Thörl, Traiskirchen, Traun, Trofaiach, Tulln, Übelbach, Unken, Unterfrauenhaid, Unterpremstätten, Vasoldsberg, Villach, Vöcklabruck, Vogau, Voitsberg, Völkermarkt, Vösendorf, Vorau, Vorchdorf, Vordernberg, Waidhofen a. d. Thaya, Waidhofen a. d. Ybbs, Wartberg a. d. Krems, Weichselbaum, Weitersfeld, Weiz, Wien, Wiener Neustadt, Wildon, Wörgl, Zell am See, Zettling, Zöbern, Zwaring-Pöls, Zwettl